
Gimnaziul clasic din Pitești înființat în 1866 s-a 
transformat în Liceul de șapte clase din 1894, apoi Liceul de 
opt clase I.C. Brătianu. 

În imagine este clădirea Școlii primare de băieţi nr. 2 din 
Pitești (Bulevardul Elisabeta Doamna, azi Bulevardul 
Republicii), clădire demolată după cutremurul din 1977, în 
care a funcționat și gimnaziul, apoi liceul piteștean, mai bine 
de un deceniu (1885-1899). 


Sursa: Albumul General al României: Judeţul Argeş (1893) de 
Alexandru Antoniu (fotograf). 

Studii 


LIBERTATEA CONŞTIINŢEI 


ASPECTE 


ISTORICE, JURIDICE 


ŞI RELIGIOASE SITUAŢII EXCEPȚIONALE 


Despre conştiinţă, lege şi libertate 

Conştiinţa este esenţa şi particularitatea omului prin 
care acesta se raportează la natură, societate, dar şi la 
propria sa fiinţă şi, în mod deosebit, la Fiinţa Supremă. 
Părintele Arsenie Boca vorbea despre conştiinţă ca 
fiind „un grai tăcut şi o chemare lină” prin care omul 
poate să se reconstruiască ca fiinţă spirituală, să îşi 
regăsească structura sa autentică, dincolo de 
precarităţile şi patimile existenţiale; într-un cuvânt să 
redobândească libertatea autentică, spirituală pentru 
iubirea infinită şi indefinită de Dumnezeu şi de oameni. 
Fericitul Augustin spunea şi el că „în noi este ceva mai 
adânc decât noi înşine”, referindu-se tot la conştiinţa 
omului, cu deosebire la conștiința de sine. Tot părintele 
Arsenie Boca afirma: „Libertatea de conştiinţă este cel 
mai adânc bun spiritual pe care îl are omul la 
îndemână în viaţa sa”. Într-adevăr, conștiința umană, 
înțeleasă în complexitatea, înălţimea și profunzimea 
ei, este temeiul vieţii biologice şi spirituale, punctul de 
la care începe efortul pentru ca omul să fie demn de 
libertatea pe care el însuşi o prescrie, în primul rând ca 
lege morală şi de aici şi ca ordine juridică. 

Nu ne propunem o analiză sau o prezentare a ceea 
ce conştiinţa reprezintă în doctrina filozofică sau în 
teologie, cu deosebire în credinţa ortodoxă. O astfel de 
încercare ar depăşi cu mult spaţiul pe care îl avem la 
dispoziţie şi posibilităţile noastre. Încercăm, prin 
aceste rânduri, să punem în evidenţă, din perspectiva 
omului în existenţa sa socială, semnificaţii juridice şi 
religioase ale conştiinţei aşa cum apar ele exprimate 
din perspectiva ştiinţei dreptului şi a jurisprudenţei. O 
astfel de abordare va duce inevitabil la concluzia că 
soluţiile cu adevărat valoroase pe care dreptul le oferă 
pentru a garanta libertatea conştiinţei au ca temei 
adevărurile de credinţă, dar şi adevărurile filozofice 
recunoscute ca atare, prin care conştiinţa este 
înţeleasă. 

Important de subliniat este faptul că mai înainte de 
a fi transpusă în norme juridice, conştiinţa este o 
dimensiune naturală prin care omul devine ceea ce 
este şi se diferenţiază în mod categoric de orice altă 
formă existenţială. Astfel, realitatea naturală în 
manifestările sale existenţiale se transformă conform 
legilor cauzalităţii, cum ar spune Kant. Spre deosebire, 
omul prin conştiinţa sa şi în forma sa supremă, 
conştiinţa de sine, nu se transformă, ci devine conform 

legilor libertăţii, după spusele aceluiaşi mare filozof. 
Aşa putem înţelege gândurile părintelui Teofil Părăian: 
omul devine spre ceea ce este el, adică spre 
descoperirea şi realizarea conştiinţei de sine. 

Se discută în politologie şi filozofie şi de o conştiinţă 
socială. În opinia noastră, acest concept este o 
construcţie gnoseologică, a cărei existenţă în plan 
teoretic este derivată şi condiţionată de singura formă 
ontologică a conştiinţei, şi anume, conştiinţa omului în 
individualitatea şi personalitatea sa. Este interesant 
faptul că juridicul exprimă acest fapt, în sensul că 
garantează nu conştiinţa socială ca şi structură 
teoretică şi abstract, ci numai conştiinţa individuală 
legată indisolubil de persoană. Este remarcabil că 
dreptul a preluat, mai mult sau mai puţin 
elaborat,valorile teologice şi filozofice fundamentale 
privind înţelegerea omului ca persoană în existenţa sa 
socială, în sensul că în mod constant se afirmă teza 
potrivit căreia titularul drepturilor fundamentale nu 
poate fi decât omul în individualitatea sa, am spune noi 
ca persoană şi nu ca individ, dar nu un grup, o 
colectivitate sau societatea ca atare. Desigur, 
deoarece starea juridică a omului este existenţa sa 
exterioară în social şi în mediul natural, titularul 
oricărui drept fundamental îl poate exercita, dacă 
avem în vedere această stare juridică a sa, în mediul 
social în care se află. Astfel, orice libertate individuală 
este şi socială prin existenţa juridică a omului în 
exterioritatea sa socială. 

Ar mai fi de adăugat că libertatea conștiinței face 
parte din aşa numitele drepturi naturale ale omului, 
preexistente, în opinia unor autori, consacrărilor în 
norme constituţionale sau de altă natură. Această teză 
pe care spaţiul nu ne permite să o dezvoltăm este 
demnă de a fi reţinută pentru a clarifica, într-o oarecare 
măsură, raportul dintre libertăţile (drepturile) omului, 
iar pe de altă parte, normele juridice (legile pozitive). 
Nu legea este aceea care determină şi dă conţinut 
libertăţilor individuale şi drepturilor fundamentale, ci 
invers, legitimitatea oricărei legi decurge direct din 
modul în care libertăţile şi drepturile fundamentale, 
preexistente, sunt reflectate în norma juridică. 
Apreciem că acesta este un imperativ social pentru a 
contura în acest fel posibilitatea libertăţii omului în 
mediul social. În ipoteza în care libertatea este 
determinată de lege, înţeleasă ca act normativ şi nu ca 

lege morală, realitatea dominantă în care libertatea se 
manifestă este  neautenticul şi  constrângerea, 
deoarece orice lege juridică, prin esenţa sa, este o 
formă de limitare şi de restrângere sau condiţionare, 
într-un cuvânt de constrângere a libertăţii omului. 

Se poate spune că într-o astfel de ipoteză poate să 
se manifeste şi o contradicţie distructivă între lege în 
înţelesul ei juridic şi libertatea omului, inclusiv 
libertatea conştiinţei. Dacă se ajunge la situaţia în 
care legea este o construcţie care reflectă drepturile 
naturale preexistente ale omului, atunci se poate vorbi 
de o libertate autentică, garantată prin actul normativ şi 
nu construită de norma juridică. Este demn de subliniat 
faptul că în instrumentele juridice universale, clasice, 
privind drepturile şi libertăţile fundamentale ale omului, 
în mod obişnuit există formula potrivit căruia „statele 
recunosc drepturi şi libertăţi fundamentale”, prin 
urmare nu le construiesc normativ şi nu le impun ca un 
dat juridic. Aceasta nu este numai o simplă formulă 
juridică, ci exprimă un gând fundamental al 
caracterului derivat al legii din valori existenţiale 
fundamentale anterioare, am spune noi, inclusiv din 
adevăruri de credinţă. Există o contradicţie unilaterală, 
cum ar spune Constantin Noica, între lege şi libertate, 
dacă acceptăm idea caracterului derivat al legii faţă de 
valorile libertăţii. Astfel, legea nu poate contrazice 
libertatea omului, dar libertatea omului poate 
contrazice legea. Aceste succinte considerente le 
considerăm necesare pentru a stabilii cadrul analizei 
noastre de mai jos. 


Sensuri istorice 

O analiză istorică a evoluţiei libertăţii de conştiinţă 
poate fi realizată pe mai multe planuri: filozofic, 
politologic, sociologic sau juridic. Ne rezumăm a marca 
dimensiunea istorică a libertăţii de conştiinţă, aşa cum 
se reflectă în principii şi norme juridice în epoca 
contemporană. Semnificativă este Declaraţia 
Drepturilor Omului şi Cetăţeanului adoptată în 1789 în 
Franţa, care stabileşte principii valabile şi pentru epoca 
modernă. Astfel, în art. 4 se dă o definiţie a libertăţii ce 
în prezent rar poate fi întâlnită în constituţiile moderne: 
„Libertatea constă în a putea face tot ceea ce nu este 
în detrimentul altuia; astfel, exercitarea drepturilor 
naturale ale fiecărui om nu are alte limite decât pe 
acelea care asigură celorlalţi membri ai societăţii 
posibilitatea exercitării aceloraşi drepturi. Aceste limite 
nu pot fi determinate decât prin lege”. Semnificative 
sunt şi dispoziţiile cuprinse în art. 5 prin care se 
consacră caracterul de excepţie a restrângerii libertăţii, 
indiferent de formele acesteia, considerată a fi un drept 
natural: „Legea nu are dreptul să interzică decât 
acţiunile dăunătoare societăţii. Tot ceea ce nu este 
interzis prin lege nu poate fi oprit şi nimeni nu poate fi 
constrâns să facă ceea ce ea nu-i ordonă”. 
Reglementările mai sus-menţionate instituie un 

principiu fundamental aplicabil şi libertăţii de conştiinţă, 
respectiv „coexistenţa libertăţilor” prin care se 
defineşte orice societate democratică, fiind totodată şi 
o condiţie a statului de drept. Constituţionaliştii francezi 
din epoca respectivă au fost preocupaţi să dea o formă 
juridică, cu valoare constituţională, libertăţii de 
conştiinţă şi libertăţii de exprimare, ambele drepturi 
condiţionându-se reciproc. Dispoziţiile art. 11 din 
acelaşi document arată că: „Libera exprimare a 
gândirii şi a opiniilor este unul dintre cele mai prețioase 
drepturi ale omului; orice cetăţean poate deci să 
vorbească, să scrie, să tipărească în mod liber, cu 
condiţia să răspundă de folosirea abuzivă a acestei 
libertăţi în cazurile determinate de lege”. Este o 
afirmare clară a dreptului inviolabil absolut al libertăţii 
de gândire şi al libertăţii de exprimare, singurele limite 
fiind cele stabilite de lege. 

Spre deosebire de multe dintre reglementările 
constituţionale moderne, în art. 12 din acest document 
se garantează în mod real şi nu numai formal 
drepturile omului şi, implicit, libertatea de conştiinţă, 
pentru că se instituie o obligaţie pozitivă a statului de a 
le apăra, precizându-se şi finalitatea unei astfel de 
acţiuni, ce nu poate fi decât interesul public: 
„Garantarea drepturilor omului şi cetăţeanului necesită 
o forţă publică. Această forţă este, deci, instituită spre 
binele tuturor şi nu în folosul particular al acelora 
cărora îi este încredinţată”. 

Consacrarea şi garantarea drepturilor fundamentale 
ale omului este o condiţie necesară pentru ca o 
societate să fie considerată democratică. Art. 16 
reprezintă o succintă şi elocventă definiţie a 
democraţiei şi constituţionalismului: „Orice societate în 
care garantarea drepturilor nu este asigurată, nici 
separarea puterilor n-are constituţie”. Prin urmare, 
este o definiţie materială a constituţiei şi 
constituţionalismului şi nu una formală. Simpla 
existenţă a unei legi fundamentale nu este suficientă 
pentru a realiza o societate democratică. Este nevoie, 
aşa cum au precizat constituţionaliştii francezi, de 
realitatea consacrării şi garantării acestor drepturi prin 
conţinutul legii fundamentale, dar şi prin interpretarea 
şi aplicarea acesteia. 

Tradițiile democratice ale constituţionalismului 
românesc din perioada contemporană marchează 
istoric consacrarea şi garantarea libertăţii de 
conştiinţă, ca drept fundamental. Ne referim în special 
la dispoziţiile cuprinse în Constituţia României din 
1866, care, pentru prima dată în ţara noastră, oferea o 
recunoaştere juridică a libertăţii de conştiinţă. Astfel, 
dispoziţiile art. 21 cuprindeau o formulare de esenţă, 
prin care libertatea conştiinţei era considerată ca un 
drept natural: „Libertatea conştiinţei este absolută”. 
Conţinutul acestui drept fundamental avea în vedere în 
mod explicit garantarea libertăţii religioase. Mai mult 
decât atât, religia ortodoxă şi biserica ortodoxă erau 

consacrate constituţional: „Libertatea tuturor cultelor 
este garantată, întrucât însă celebraţiunea lor nu 
aduce atingere ordinii publice sau bunelor moravuri. 
Religiunea ortodoxă a răsăritului este religiunea 
dominantă a statului român. Biserica ortodoxă română 
este neatârnată de orice chiriarhie străină, păstrându- 
şi însă unitatea ca biserică ecumenică a răsăritului în 
privinţa dogmelor”. Acestea sunt formulări juridice 
care exprimă realitatea socială, specificul cultural şi 
religios al poporului român, fără însă a se îngădui 
exclusivismul religios şi intoleranţa interconfesională. 
De altfel, toată istoria poporului român, spiritualitatea 
sa, tradiţiile culturale afirmă clar şi elocvent toleranța 
şi respectul faţă de toate confesiunile religioase. 
Dispoziţii similare erau cuprinse şi în Constituţia din 
1923, care practic relua conţinutul reglementărilor din 
Constituţia României din 1866. 

Meditând la aceste realități istorice şi juridice, ne 
întrebăm în ce măsură actualele reglementări din 
documentele interne şi internaţionale privind libertatea 
de conştiinţă şi de exprimare răspund finalităţii 
naturale ale acestor drepturi şi exigenţe valorice, şi nu 
numai formal juridice, ale societăţilor contemporane, 
ale tradiţiilor religioase şi culturale ale statelor 
europene şi bineînţeles şi ale României. O astfel de 
întrebare este legitimă pentru că se poate constata în 
sfera politică, dar şi juridică, o anumită rezervă sau 
reţinere în a recunoaşte şi a garanta în mod absolut 
libertatea de conştiinţă, în raport cu tradiţiile de cultură 
şi religie ale statelor. Cu titlu de exemplu, ne referim la 
refuzul politicienilor de a consemna în tratatele 
constitutive ale Uniunii Europene identitatea cultural 
creştină a ţărilor membre ale acestei organizaţii sau 
unele decizii ale Curţii Europene a Drepturilor Omului 
dar şi ale Curţii Constituţionale care interpretează 
dispoziţiile normative privind libertatea religioasă 
aplicate cultului creştin, învăţământului religios sau 
simbolurilor de credinţă ortodoxe, în mod restrictiv sau 
condiţionat, eludând astfel tradiţiile religioase ale 
poporului român, importanţa religiei, cu deosebire 
ortodoxe, pentru formarea morală a omului şi mai 
ales caracterul absolut, necondiţionat al libertăţii 
religioase, singurele limite fiind legate de cerinţele 
respectării demnităţii omului, a spiritului de toleranţă 
interconfesional şi a principiilor legii morale unanim 
acceptate de spiritul comun al bunului simţ. 


Inţelesuri juridice ale libertăţii 

de conştiinţă 

Acest drept fundamental este prevăzut şi 
recunoscut în majoritatea declaraţiilor şi tratatelor 
internaţionale care se referă la drepturile şi libertăţile 
fundamentale ale omului, începând cu declaraţia 
universală din 1948. Stă la baza altor drepturi 
fundamentale, cum ar fi libertatea cuvântului, libertatea 
de asociere, libertatea presei. În esenţa sa este un 

drept natural care prevede posibilitatea persoanei de 
a-şi putea exprima în particular sau în public o anumită 
concepţie despre lumea înconjurătoare, de a avea sau 
nu o credinţă religioasă, de a aparţine sau nu unui cult 
religios sau unei organizaţii de orice fel, recunoscută 
de ordinea constituţională existentă la un anumit 
moment dat. Exprimă în acelaşi timp şi libertatea de a 
gândi, de a avea opinii, concepţii teoretice, sentimente, 
păreri, exprimate public, particular sau nu, fără ca 
cineva să poată interveni sau cenzura, sau cunoaşte, 
fără voinţa persoanei, aceste gânduri. Este un drept 
natural, pentru că omul se diferenţiază de celelalte 
forme de viaţă tocmai prin existenţa conştiinţei şi a 
libertăţii de a gândi, de a avea sentimente. 

Congştiinţa omului nu trebuie să fie direcţionată prin 
mijloace administrative, ci ea trebuie să fie rezultatul 
libertăţii acestuia de a gândi şi de a-şi exterioriza 
gândul. Libertatea conştiinţei implică şi 
responsabilitatea morală şi de conştiinţă pentru 
gândurile exprimate. Responsabilitatea, inclusiv cea 
juridică, intervine numai în momentul în care gândul 
sau opinia sunt exprimate, situaţie în care pot leza 
demnitatea, onoarea sau libertatea de gândire a unui 
alt subiect de drept sau chiar ordinea socială sau 
ordinea de drept, de aceea libertatea conştiinţei este în 
strânsă legătură cu libertatea de exprimare, aceasta 
din urmă reprezentând tocmai posibilitatea 
recunoscută omului de a-şi exterioriza gândurile. În 
consecinţă, libertatea conştiinţei are un conţinut 
complex, al cărui conţinut juridic se exprimă în trei 
dimensiuni: libertatea de gândire, libertatea de 
conştiinţă şi libertatea de religie. 

Libertatea de religie, ca aspect de conţinut al 
libertăţii de conştiinţă, înseamnă exteriorizarea unei 
credinţe, religii şi, în al doilea rând, libertatea de a 
adera la o organizaţie religioasă şi la ritualul practicat. 
Este necesar ca religia sau organizaţia religioasă să 
fie recunoscute prin lege de stat şi activitatea unui 
anumit cult religios să nu fie considerată ca fiind 
contrară ordinii de drept sau bunelor moravuri. 
Organizarea cultelor religioase, recunoscute de stat, 
este liberă şi se concretizează în statute proprii. În 
decursul timpului, raporturile dintre stat şi autoritatea 
religioasă pot fi catalogate în trei variante: statul se 
confundă cu autoritatea religioasă; statul sprijină 
autoritatea religioasă, dar se diferenţiază de aceasta; 
statul adoptă o poziţie de indiferenţă faţă de 
autoritatea religioasă. 

Constituţia României consacră separarea statului 
faţă de autoritate, dar obligă autoritatea statală să 
sprijine cultele recunoscute de lege, inclusiv prin 
mijloace financiare. Se proclamă totodată autonomia 
religioasă, în sensul că fiecare cult este liber să-şi 
organizeze forma de ritual, învăţământul, relaţiile cu 
adepţii cultului, relaţiile cu statul. Autonomia religioasă 
trebuie exercitată numai în condiţiile respectării 

drepturilor omului, a moralei publice şi a ordinii de 
drept. Art. 29 din Constituţie se referă şi la raporturile 
dintre religii, după următoarele principii: egalitatea 
dintre credincioşi şi necredincioşi; impune cultivarea 
unui climat de toleranţă şi respect reciproc; sunt 
interzise orice forme, mijloace sau acte de învrăjbire 
religioasă. 

Doctrina de specialitate relevă câteva aspecte 
interesante în legătură cu conţinutul juridic al libertăţii 
conştiinţei denumit uneori şi libertatea gândirii. Astfel, 
o dimensiune importantă a conţinutului juridic este 
„dreptul de a avea o convingere”. Acesta este un drept 
cu caracter general, protejează forul interior, adică 
domeniul convingerii personale şi al credințelor 
religioase. Este important de a remarca că din punct 
de vedere juridic dreptul de a avea o convingere nu 
poate fi supus unor restricţii, limitări, condiţionări sau 
derogări. Curtea europeană a Drepturilor Omului de la 
Strasbourg a relevat faptul că libertatea religiei 
constituie „unul dintre elementele vitale care contribuie 
la formarea identităţii credincioşilor şi a concepţiilor 
despre viaţă” — Hotărârea din 20 septembrie 1994, 
A.295 — A. Înţeles într-un sens larg de către instanţa 
europeană, de acest drept beneficiază atât 
credincioşii, cât şi ateii „agnosticii, scepticii sau 
persoanele neutre”. În opinia Curţii de la Strasbourg, 
„convingerea” - termen utilizat de către instrumentele 
juridice internaţionale - se distinge de simplele „păreri 
şi idei” şi desemnează „opiniile ce ating un anumit grad 
de intensitate, seriozitate, coerenţă şi importanţă” — 
Hotărârea din 25 februarie 1982, A.48. Subliniem o 
interesantă precizare a Curţii în acest sens: o credinţă 
care constă în esenţă sau exclusiv în cultivarea şi 
distribuirea unui stupefiant nu poate intra în sfera de 
aplicare a protecţiei juridice pe care o conferă 
Convenţia Europeană a Drepturilor Omului. 

Dreptul de a avea convingeri se referă, aşadar, la 
faptul de a profesa convingeri spirituale sau filozofice 
care au un conţinut valoric, identificabil şi care în acest 
fel pot forma obiectul protecţiei juridice. Dreptul de a 
avea o convingere implică şi principiul neutralității 
statului faţă de convingerile morale şi politice. Această 
obligaţie de neutralitate exclude orice apreciere a 
autorităţilor statale cu privire la legitimitatea 
credințelor, precum şi a modalităţilor de exprimare a 
acestora.  Înţeles astfel, dreptul de a avea o 
convingere îmbracă un triplu aspect în plan juridic. El 
reprezintă, în primul rând, libertatea fiecărei persoane 
de a avea sau de a adopta o convingere sau o religie 
la libera sa alegere, fără însă a implica libertatea de a 
refuza valabilitatea unor prevederi legislative 
imperative, sprijinindu-se pe obiecţii, decurgând din 
anumite convingeri religioase. 

Un al doilea aspect se referă la libertatea de a nu 
avea o convingere sau o credinţă religioasă. În acest 
fel, din punct de vedere juridic, individul este protejat 
contra „unei eventuale obligaţii de a participa direct la 

activităţi religioase împotriva voinţei sale” (a se vedea 
în acest sens Hotărârea Curţii din 9 mai 1989 A187). 

În fine, dreptul de a avea o convingere exprimă 
garanţia juridică a libertăţilor indivizilor de a-şi schimba 
convingerea sau religia fără a suferi vreo constrângere 
sau vreun prejudiciu. În acest spirit, Adunarea 
generală a Naţiunilor Unite a adoptat, la 25 noiembrie 
1981, Declaraţia privind eliminarea oricărei forme de 
intoleranţă şi de discriminare bazată pe credinţa 
religioasă sau de convingere, document internaţional 
care interzice „orice distincţie, excludere, restricţie sau 
preferinţă bazată pe credinţa religioasă sau pe 
convingere”. 

Libertatea de conştiinţă cuprinde în conţinutul juridic 
şi „dreptul omului de a-şi manifesta convingerile”. 
Acest drept presupune libertatea oricărei persoane de 
a-şi exprima propriile convingeri, de a-şi exterioriza 
gândurile şi sentimentele, individual sau colectiv, 
public sau într-un cadru privat. Dreptul are o legătură 
cu libertatea de exprimare şi se referă în mod deosebit 
la manifestarea convingerilor religioase. Este 
interesant de subliniat faptul că, în opinia Curţii 
Europene, libertatea de a-şi manifesta religia include şi 
„dreptul de a încerca să-l convingi pe aproapele tău”. 

Expresie socială a libertăţii de gândire, de conştiinţă 
şi a religiei, cu consecinţe foarte diverse, libertatea de 
manifestare a convingerilor poate face obiectul unor 
restricţii în condiţiile prevăzute de lege. Jurisprudenţa 
europeană furnizează numeroase exemple de limitări 
aduse dreptului indivizilor de a-şi manifesta 
convingerile, justificate de protejarea ordinii publice, 
ordinii de drept sau a ordinii morale, sau chiar a 
sănătăţii. Aşa cum se subliniază într-o hotărâre 
pronunţată la 25 mai 1993, Curtea Europeană reţine 
că: „Într-o societate democratică unde mai multe religii 
coexistă în cadrul aceleiaşi populaţii, limitarea 
dreptului indivizilor de a-şi manifesta convingerile se 
poate dovedi necesară pentru a concilia interesele 
diverselor grupuri şi a asigura respectarea 
convingerilor fiecăruia”. Clauza de „ordine publică” 
permite în aceste situaţii protecţia libertăţii de gândire, 
de conştiinţă şi a religiei celuilalt şi condamnarea 
prozelitismului „de proastă calitate”, caracterizat prin 
presiuni abuzive ce iau forma unei hărţuiri sau a unui 
abuz de putere. În acelaşi spirit, protecţia dreptului 
copilului la învăţătură, în cazul în care intră în conflict 
cu dreptul părinţilor la respectarea propriilor convingeri 
religioase, prevalează asupra acestuia din urmă. 

Libertatea indivizilor de a-şi manifesta religia include 
participaţia la viaţa comunităţii religioase şi presupune 
ca aceasta din urmă „să poată funcţiona paşnic, fără 
ingerinţa arbitrară a statului” (a se vedea Hotărârea din 
26 octombrie 2000 A.78). Statului îi revine obligaţia de 
a garanta nu numai pluralismul religios, dar şi 
pluralismul intern al unei anumite confesiuni religioase; 
în acest scop, el trebuie să nu arbitreze conflicte în 
materie de dogmă din cadrul unei comunităţi religioase 

şi să nu intervină în favoarea unei sau alteia dintre 
comunităţile religioase. 

Libertatea religiei trebuie interpretată aşa încât 
comunitatea religioasă să dispună de posibilitatea de 
a-şi asigura propria protecţie jurisdicţională, pe cea a 
membrilor săi şi a bunurilor sale şi a personalităţii sale 
juridice, în cazul în care, conform dreptului intern, doar 
cultele recunoscute pot fi practicate (a se vedea cauza 
Mitropolia Basarabiei ş.a. contra Moldovei, Hotărârea 
din 13 decembrie 2001: Refuz al autorităţilor de a 
recunoaşte oficial o Biserică). 


Libertatea gândirii, conștiinței şi 

religiei în jurisprudenţa europeană 

Cele trei noțiuni, respectiv: gândirea, conştiinţa şi 
religia, care formează obiectul protecţiei art.9 din 
Convenţia Europeană a Drepturilor Omului, cel mai 
important instrument juridic european în această 
materie, sunt strâns legate între ele. Noţiunile de 
„gândire”, „conştiinţă” şi „religie”, care apar în cuprinsul 
Convenţiei, subliniază conţinutul larg atribuit libertăţii 
de gândire. Curtea Europeană a Drepturilor Omului (în 
continuare CEDO) a estimat că noţiunea de 
convingere filozofică desemnează „ideile fondate pe 
cunoaştere şi raţionament cu privire la lume, viaţă şi 
societate ... pe care o persoană le adoptă şi le aplică 
în conformitate cu exigenţele propriei conştiinţe. 
Aceste idei pot fi descrise, pe scurt, ca fiind concepţia 
unei persoane despre viaţă, despre comportamentul 
omului în societate!. 

Libertatea de gândire, de conştiinţă şi religie 
reprezintă unul dintre fundamentele unei societăţi 
democratice, în sensul Convenţiei: „ea figurează, în 
dimensiunea sa religioasă, printre elementele 
esenţiale ale identităţii credincioşilor şi ale concepţiilor 
despre viaţă, dar ea este totodată un bun preţios şi 
pentru atei, agnostici, sceptici sau indiferenți. Acest 
lucru decurge din pluralismul — scump plătit de-a 
lungul secolelor, necesar unei asemenea societăţi”2. 

Jurisprudenţa C.E.D.O. relevă două aspecte majore 
ale dreptului garantat de art.9: a) libertatea individului 
de a adopta o convingere pe care să o manifeste; b) 
libertatea individului de a face sau nu parte dintr-un 
grup, inclusiv un cult religios şi de a-l apăra atunci 
când consideră necesar”. Majoritatea cazurilor în 
legătură cu încălcarea dispoziţiilor art.9 din Convenţie 
au pus în discuţie libertatea religioasă. Instanţa 
internaţională de la Strasbourg a subliniat importanța 
respectării pluralismului şi a toleranţei între diferitele 
grupuri religioase. În relaţiile cu diferitele religii, culte şi 
credinţe, statul trebuie să fie neutru şi imparţial: „rolul 
autorităţilor în acest caz nu este de a elimina cauza 
tensiunilor, eliminând pluralismul, ci de a se asigura că 
grupurile opuse unul altuia se tolerează”*. 

Libertatea gândirii, a conştiinţei şi religiei impune 
obligaţia statului de a nu exercita nici un fel de 

constrângere la nivelul conştiinţei individului. Comisia 
Europeană a arătat că art.9 protejează ceea ce se 
numeşte „forul interior” al persoanei, adică acele 
domenii ale convingerilor strict personale şi actele 
strâns legate de acestea. Totuşi, acest text nu 
protejează orice comportament social bazat pe 
anumite convingeri. Dreptul garantat de art.9 nu este 
absolut, deoarece într-o societate democratică, în care 
mai multe religii coexistă în cadrul aceleiaşi populaţii 
este necesar ca această libertate să fie însoţită de 
limite care să concilieze interesele diferitelor grupuri şi 
să asigure respectarea convingerilor fiecăruia. 
Totodată, art.9 al.2 prevede posibilele restricţii ale 
libertăţii de conştiinţă, de gândire şi religie. În 
conformitate cu aceste dispoziţii, libertăţile consacrate 
de art.9 pot forma obiectul unor restricţii, dacă acestea 
sunt prevăzute de lege, constituie măsuri necesare 
într-o societate democratică şi vizează unul dintre 
scopurile legitime prevăzute expres şi limitativ de 
Convenţie. 

Respectarea condiţiei de proporţionalitate, ca relaţie 
adecvată între măsurile restrictive şi scopul legitim 
urmărit formează obiect de analiză pentru instanţa 
internaţională. Desigur, şi în acest caz, C.E.D.O. 
apreciază proporţionalitatea în raport cu natura 
dreptului protejat, situaţia de fapt, scopul legitim 
urmărit, felul şi intensitatea măsurilor restrictive 
aplicate, având în vedere respectarea principiului 
pluralismului şi a celor două criterii procedurale: 
„necesitatea într-o societate democratică” şi „marja de 
apreciere” recunoscută statelor contractante. Instanţa 
de la Strasbourg admite că statele au o anumită marjă 
de apreciere în ceea ce priveşte ingerințele în 
exercitarea acestei libertăţi, dar puterea acestora nu 
poate fi discreţionară. Jurisprudenţa este orientată 
spre o interpretare strictă a limitării libertăţii de 
conştiinţă şi religie, în raport de circumstanţele 
concrete ale cazului şi scopul legitim urmărit. 

Astfel, în cauza Kokkinakkis versus Grecia”, 
reclamantul, un adept al cultului „Martorii lui lehova”, a 
fost condamnat la închisoare şi amendă penală pentru 
infracţiunea de prozelitism, prevăzută şi sancţionată 
de legea statului pârât. Curtea a decis că încriminarea 
de către legea greacă a activităţilor de prozelitism ale 
adepților cultului „Martorii lui lehova” nu este 
proporţională cu scopul legitim urmărit, respectiv 
protecţia drepturilor altora. Pentru a decide astfel, 
instanţa de la Strabourg a făcut o diferenţiere între 
„mărturisirea creştină” şi, „prozelitismul abuziv”. Prima 
corespunde limitelor de manifestare a libertăţii 
religioase, pe când prozelitismul abuziv înseamnă 
convingerea care se opune libertăţii de gândire, de 
conştiinţă şi de religie ale altora. Luând în considerare 
şi marja de apreciere recunoscută statului reclamat, 
C.E.D.O. constată că autorităţile publice naţionale nu 
au demonstrat care sunt mijloacele abuzive prin care 

reclamantul a încercat să convingă şi pe alţii să adere 
la cultul său. În consecinţă, condamnarea 
reclamantului nu era necesară, măsura restrictivă nu 
este adecvată scopului legitim propus -— protecţia 
drepturilor şi libertăţilor altora, deci nu este respectat 
principiul proporţionalităţii. 

Într-un alt caz”, în care a aplicat principiul 
proporţionalităţii, C.E.D.O. distinge între controlul 
exercitat de stat, pentru a constata dacă sunt 
îndeplinite condiţiile formale în vederea practicării unui 
cult, iar pe de altă parte, aprecierea din partea statului 
asupra legitimităţii credințelor religioase. Reclamantul 
a fost condamnat de către statul pârât pentru că a 
înfiinţat o casă de rugăciuni fără a avea autorizaţia 
necesară din partea autorităţilor publice. 
Condamnarea reprezintă o ingerinţă în „libertatea de 
a-şi manifesta religia prin cult şi îndeplinirea 
ritualurilor”, ingerinţă care s-a apreciat că urmărea 
realizarea unui scop legitim, prevăzut de art.9 alin.2, 
respectiv protejarea ordinii publice. În ceea ce priveşte 
respectarea criteriului proporţionalităţii, C.E.D.O. are 
în vedere aspectele concrete ale cauzei. Totodată, se 
afirmă că: „dreptul la libertatea religioasă, aşa cum îl 
înțelege Convenţia, exclude orice apreciere din partea 
statului asupra legitimităţii credințelor religioase sau 
asupra modalităţii de exprimare a acestora”. Sistemul 
de autorizare poate să corespundă dispoziţiilor art.9 
numai dacă urmăreşte să asigure un control asupra 
condiţiilor formale. Condiţiile legale privind necesitatea 
autorizării desfăşurării unor activităţi religioase nu 
trebuie să aducă atingere libertăţii însăşi. În speţă, se 
constată că insubordonarea reclamantului faţă de o 
formalitate a legii nu este un motiv rezonabil pentru a 
justifica condamnarea acestuia. Această măsură 
afectează în mod grav libertatea religioasă a 
reclamantului, „încât ea nu poate fi considerată 
proporţională cu scopul legitim urmărit şi nici, prin 
aceasta, necesară într-o societate democratică”. 

Principiul proporţionalităţii, aplicat în legătură cu 
garantarea exercitării dreptului prevăzut de art.9, 
poate fi încălcat nu numai în situaţia în care autorităţile 
naţionale adoptă măsuri restrictive, dar şi în situaţia în 
care refuză nejustificat recunoaşterea unui cult sau a 
unei biserici, limitând în acest fel exercitarea libertăţii 
de religie. În cauza Mitropolia Basarabiei şi alţii versus 
Moldova, anterior citată, C.E.D.O. a constatat că o 
biserică sau un organ al acesteia poate să exercite 
dreptul la libertatea religiei în numele credincioşilor săi. 
Refuzul guvernului de a recunoaşte biserica 
reclamantă constituie o ingerinţă în exercitarea 
libertăţii de religie, care urmăreşte un scop legitim şi 
anume protecţia ordinii şi a securităţii publice. 
Pluralismul şi buna funcţionare a democraţiei sunt 
valori esenţiale pentru a aprecia dacă refuzul statului 
pârât de a recunoaşte biserica reclamantă respectă 
principiul proporţionalităţii?. „C.E.D.O. trebuie să ţină 
cont de miză, adică de necesitatea menţinerii unui 

veritabil pluralism religios inerent noţiunii de societate 
democratică. Principiul  pluralismului şi buna 
funcţionare a democraţiei impun ca statul să fie neutru 
şi imparţial în relaţiile cu diferitele religii. De aceea, 
autonomia comunităţilor religioase este esenţială 
pluralismului într-o societate democratică.” 

Pentru a determina amploarea marjei de apreciere a 
statului pârât, instanţa internaţională subliniază 
importanţa actului de recunoaştere al autorităţilor 
naţionale. Numai un cult recunoscut are personalitate 
juridică, deci poate să se organizeze şi să funcţioneze, 
poate să stea în justiţie pentru a-şi proteja patrimoniul. 
În raport cu aceste criterii, C.E.D.O. apreciază că 
refuzul de recunoaştere a bisericii reclamante are 
asemenea consecinţe asupra libertăţii religioase, încât 
nu poate fi considerat proporţional scopului legitim 
urmărit şi nici necesar într-o societate democratică, în 
concluzie, art.9 din Convenţie a fost încălcat. 

În legătură cu garantarea libertăţii de conştiinţă, de 
gândire şi de religie, se poate spune că principiul 
proporţionalităţii reprezintă un criteriu esenţial pentru a 
limita puterea discreţionară a autorităţilor publice şi 
pentru eliminarea abuzurilor prin restrângerea 
nejustificată a exerciţiului unui drept protejat de 
Convenţie. Astfel, în nici un caz, o procedură 
administrativă nu poate fi folosită pentru a impune 
condiţii rigide şi chiar prohibitive exercitării anumitor 
culte. Proporţionalitatea nu este o condiţie abstractă, ci 
este determinată de particularităţile fiecărui caz, dar 
aşa cum rezultă din jurisprudenţa instanţei de la 
Strabourg, există şi premise valorice importante care 
determină evaluarea raportului de proporţionalitate 
dintre măsurile restrictive dispuse şi scopul legitim 
urmărit. 

Curtea Constituţională a României are o 
jurisprudenţă contradictorie în special în privința 
garantării libertăţii de conştiinţă înţeleasă ca libertate 
religioasă Astfel, în anul 2012 a statuat că dispoziţiile 
normative privind obligativitatea învăţământului 
religios în şcoli nu contravin libertăţii de conştiinţă 
garantată de dispoziţiile art. 29 din Constituţie”. 
Dincolo de orice comentarii, reproducem unele 
considerente ale deciziei pe care le considerăm juste, 
în acord cu spiritul şi litera reglementărilor 
constituţionale: "Curtea constată că este asigurat 
dreptul părinţilor sau a tutorilor de a asigura, potrivit 
propriilor convingeri, educaţia copiilor minori a căror 
răspundere le revine, întrucât potrivit dispoziţiilor de 
lege criticate, la solicitarea scrisă a elevului major, 
respectiv a părinţilor sau a tutorelui legal instituit pentru 
elevul minor, elevul poate să nu frecventeze orele de 
religie”. Această decizie a Curţii Constituţionale 
corespunde jurisprudenţei majoritare a Curţii 
Europene de la Strasburg. 

În prezent, instanţa noastră constituţională a revenit 
nejustificat asupra jurisprudenţei în această materie 
şi, printr-o decizie din noiembrie 2014 a constatat 

neconstituţionalitatea dispoziţiilor normative privind 
învăţământul religios în şcoli. Ne îngrijorează dar nu 
ne surprinde această decizie a Curţii Constituţionale 
deoarece se înscrie în tendinţa contemporană 
nefirească dar tot mai evidentă de abandonare a 
tradiţiilor culturale creştine ale poporului român, a 
spiritualităţii şi moralei creştine care a contribuit 
decisiv la menţinerea, continuitatea şi dezvoltarea 
ființei naţionale de-a lungul mileniilor, iar pe de altă 
parte la secularizarea tot mai accentuată a vieţii şi a 
societăţii cu consecinţa unor grave crize de sistem, în 
care includem şi criza valorilor şi a unui om redus la 
dimensiunea sa materială, în neputinţă de a-şi găsi 
sensul valoric al existenţei sale care este libertatea 
omului devenit spiritual. 


Neconstituţionalitatea restrângerii 
exerciţiului unor drepturi pe durata 
existenţei stării de urgenţă și 

a stării de alertă. Exces de putere 

Situaţiile excepţionale reprezintă un caz particular în 
care autorităţile statului, şi în special cele 
administrative, îşi pot exercita puterea discreţionară, 
existând evident pericolul excesului de putere. În 
doctrină, nu există o opinie unanimă privind 
semnificaţia juridică a situaţiilor excepţionale. Astfel, în 
doctrina franceză mai veche, puterea discreţionară 
este considerată a fi libertatea de decizie a 
administraţiei în cadrul admis de lege, iar oportunitatea 
evocă o acţiune de fapt a administraţiei publice, în 
situaţii excepţionale, acţiune necesară (deci oportună) 
dar contrară legii. Jean Rivero consideră că prin situaţii 
excepţionale se înțeleg anumite împrejurări de fapt 
care au un dublu efect: suspendarea aplicării regimului 
juridic ordinar şi declanşarea aplicării unei legislații 
particulare căreia judecătorul îi defineşte exigenţele. 
Un alt autor identifică trei elemente caracteristice 
pentru situaţiile excepţionale: 1. existenţa unor situaţii 
anormale şi exorbitante sau a unor evenimente grave 
şi neprevăzute; 2. imposibilitatea sau dificultatea de a 
acţiona în conformitate cu reglementările fireşti; 3. 
necesitatea de a interveni rapid pentru a ocroti un 
interes considerabil, grav ameninţat. 

Excesul de putere se poate manifesta în aceste 
împrejurări cel puţin prin trei aspecte: a) aprecierea 
unei situaţii de fapt ca fiind un caz excepţional, deşi nu 
are această semnificaţie (lipsa unei motivații obiective 
şi rezonabilă); b) măsurile dispuse de autorităţile 
statului competente, în virtutea puterii discreţionare, să 
depăşească ceea ce este necesar pentru ocrotirea 
interesului public grav ameninţat; c) dacă aceste 
măsuri limitează în mod excesiv, nejustificat, exerciţiul 
drepturilor şi libertăţilor fundamentale recunoscute 
constituţional. 

Existenţa unor stări de criză — economice, sociale, 
politice, constituţionale -— nu justifică excesul de putere. 

În acest sens, profesorul Tudor Drăganu afirma: „ideea 
statului de drept cere ca ele (situaţiile excepţionale 
n.n.) să-şi găsească reglementări adecvate în textul 
constituţiilor, ori de câte ori acestea au un caracter 
rigid. O asemenea reglementare constituţională este 
necesară să determine limitativ domeniile de raporturi 
sociale, în care transferul de competenţă de la 
parlament la guvern poate avea loc, să sublinieze 
caracterul lui temporar, prin stabilirea unor termene de 
aplicabilitate şi să precizeze scopurile în vederea 
cărora el se efectuează”. Desigur, excesul de putere 
nu este un fenomen care se manifestă numai în prac- 
tica organelor executive, putând fi întâlnit în activitatea 
parlamentului sau a instanţelor judecătoreşti. 
Apreciem că puterea discreţionară recunoscută 
autorităţilor statului este depăşită, iar măsurile dispuse 
reprezintă exces de putere, ori de câte ori se constată 
existența următoarelor situaţii: măsurile dispuse nu 
urmăresc un scop legitim; deciziile autorităţilor publice 
nu sunt adecvate situaţiei de fapt sau scopului legitim 
urmărit, în sensul că depăşesc ceea ce este necesar 
pentru atingerea acestui scop; nu există o justificare 
raţională a măsurilor dispuse, inclusiv în situaţiile în 
care se stabileşte un tratament juridic diferit pentru 
situaţii identice sau un tratament juridic identic pentru 
situaţii diferite; prin măsurile dispuse autorităţile 
statului limitează exerciţiul unor drepturi şi libertăţi 
fundamentale, fără a exista o justificare raţională care 
să reprezinte, în special, existenţa unui raport adecvat 
între aceste măsuri, situaţia de fapt şi scopul legitim 
urmărit. 

Starea excepţională, respectiv starea de urgenţă și 
ulterior starea de alertă instituite de guvernanţi pe 
teritoriul României, similar cu situaţia existentă în alte 
țări ale lumii, cu scopul de a limita extinderea 
pandemiei de covid a generat adoptarea a 
numeroase acte cu caracter normativ prin care se 
restricționează un număr însemnat de drepturi și 
libertăţi fundamentale și corelativ o jurisprudenţă 
constituțională semnificativă privind 
constituţionalitatea acestor măsuri. În cele ce 
urmează, analizăm succint această jurisprudenţă dar 
și legislaţia în vigoare cu scopul de a evidenția aspecte 
ale excesului de putere din partea autorităților 
statului. 

Curtea Constituţională, prin două decizii, Decizia nr. 
152/2020 şi Decizia nr. 157 din 13 mai 2020 a 
constatat neconstituționalitatea unor dispoziţii din 
Ordonanţa de urgenţă a Guvernului nr. 1/1999 și 
respectiv Ordonanţa de urgenţă a Guvernului nr. 
21/2004 privind Sistemul Naţional de Management al 
Situaţilor de Urgenţă, cu privire la acţiunile și măsurile 
dispuse pe durata stării de urgenţă privind 
restrângerea exerciţiului unor drepturi. Din nefericire 
aceste decizii au fost ignorate de guvernanţi, deși ele 
sunt general obligatorii, inclusiv sub aspectul motivării 

lor. Consecința este că se restrâng prin diferite acte 
normative exercitarea unor drepturi și libertăţi, inclusiv 
a libertăţii de conștiință și a libertăţii religioase, cu 
toate că acestea sunt drepturi existenţiale absolute a 
căror exercitare în plan social nu poate fi restrânsă. În 
opinia noastră unele dintre măsurile restrictive 
dispuse nu sunt adecvate scopului legitim urmărit, nu 
respectă demnitatea persoanei, ca valoare existenţială 
dar și constituțională și totodată nu respectă principiul 
proporționalităţii de care am amintit. 

Prin Decizia nr 152/20209, Curtea Constituţională, 
printre altele a admis excepția de neconstituţionalitate 
formulată de Avocatul Poporului și a constatat că 
dispoziţiile art.28 din Ordonanţa de urgenţă a 
Guvernului nr.1/1999 privind regimul stării de asediu și 
regimul stării de urgenţă sunt neconstituţionale. 
Totodată, a constatat că Ordonanţa de urgenţă a 
Guvernului nr. 34/2020 pentru modificarea și 
completarea Ordonanţei de urgenţă a Guvernului 
nr.1/1999 privind regimul stării de asediu și regimul 
stării de urgenţă este neconstituţională, în ansamblul 
său. Pentru a pronunţa această decizie, Curtea a 
reținut că interdicțiile constituţionale prevăzute la 
art.115 alin.(6), de a nu adopta ordonanțe de urgenţă 
care pot afecta regimul instituţiilor fundamentale ale 
statului, drepturile, libertăţile şi îndatoririle prevăzute 
de Constituţie, drepturile electorale, au avut în vedere 
restrângerea competenţei Guvernului de a legifera în 
aceste domenii esenţiale în locul Parlamentului. 

Legiferând cu privire la regimul juridic al stării de 
asediu și al stării de urgenţă, Ordonanţa de urgenţă a 
Guvernului nr.1/1999 este actul de reglementare 
primară prin care se dispune restrângerea exerciţiului 
drepturilor și al libertăţilor fundamentale, act în baza 
căruia autorităţile publice cu competenţe în 
gestionarea situaţiei de criză (Președintele României, 
Parlamentul României, Ministerul Administraţiei şi 
Internelor, autorităţile militare şi autorităţile publice, 
prevăzute în decretul de instituire a stării de asediu 
sau de urgenţă) emit acte administrative cu caracter 
normativ (decretul Președintelui de instituire a stării de 
asediu sau a stării de urgenţă, ordonanţe militare şi 
ordine ale altor autorităţi publice) care pun în 
executare norma primară, identificând, în funcţie de 
particularităţile situaţiei de criză, drepturile și libertăţi 
fundamentale al căror exerciţiu urmează a fi 
restrâns."Or, având în vedere toate aceste argumente, 
Curtea reţine că, de plano, actul normativ cu un atare 
obiect de reglementare afectează atât drepturi și 
libertăţi fundamentale ale cetățenilor, cât și instituţii 
fundamentale ale statului, căzând în sfera interdicției 
prevăzute de art.115 alin. (6) din Constituţie. Asifel, 
Curtea constată că regimul juridic al stării de asediu și 
al stării de urgenţă, în actualul cadru constituţional, nu 
poate fi reglementat decât printr-o lege, ca act formal 
al Parlamentului, adoptată cu respectarea dispoziţiilor 
art.73 alin.(3) lit.g) din Constituţie, în regim de lege 
organică. 117”. 

În ceea ce privește Ordonanţa de urgenţă a 
Guvernului  nr.34/2020 pentru modificarea și 
completarea Ordonanţei de urgenţă a Guvernului 
nr.1/1999, Curtea a constatat că aceasta a fost 
adoptată cu încălcarea art.115 alin.(6) din Constituţie. 
Actul normativ modifică regimul juridic al stării de 
asediu și al stării de urgenţă sub aspectul răspunderii 
contravenţionale în cazul nerespectării sau neaplicării 
imediate a măsurilor stabilite în Ordonanţa de urgenţă 
a Guvernului nr.1/1999, introducând sancţiuni 
contravenţionale complementare, precum confiscarea 
bunurilor destinate, folosite sau rezultate din 
contravenţie și suspendarea temporară a activităţii. 
Curtea reamintește că sancţiunile contravenţionale 
principale și sancţiunile contravenţionale 
complementare sunt sancţiuni specifice dreptului 
contravenţional, aplicabile subiectului de drept care 
încalcă norma juridică de drept contravenţional printr- 
o conduită contrară acesteia. Ele au un rol preventiv- 
educativ şi reprezintă o formă de constrângere juridică, 
vizând, în special, patrimoniul făptuitorului. Prin 
urmare, având în vedere natura juridică a sancţiunilor 
contravenţionale, efectele lor asupra patrimoniului 
contravenientului, precum și jurisprudența Curţii, 
rezultă că reglementarea unor norme în această 
materie afectează în mod implicit dreptul de 
proprietate, consacrat de art.44 din Constituţie, 
precum și libertatea economică, prevăzută de art.45 
din Constituţie restrângând exerciţiul acestor drepturi 
ceea ce încalcă interdicţia stabilită de art 115 alin 6 din 
Constituţie. Totodată, dispoziţia  normativă a 
inaplicabilităţii normelor legale referitoare la 
transparenţa decizională şi dialogul social, de fapt 
suspendarea lor pe perioada stării de urgenţă sau a 
stării de asediu, afectează drepturile fundamentale în 
considerarea cărora au fost adoptate aceste legi, 
precum și regimul unei instituţii fundamentale a 
statului, astfel că ordonanța de urgenţă prin care se 
operează o atare suspendare contravine interdicţiei 
prevăzute de art.115 alin.(6) din Constituţie. 

Având în vedere toate aceste argumente, Curtea a 
constatat că Ordonanţa de urgenţă a Guvernului 
nr.34/2020 pentru modificarea și completarea 
Ordonanţei de urgenţă a Guvernului nr.1/1999 este 
neconstituțională, în ansamblul său, întrucât a fost 
adoptată cu încălcarea prevederilor constituţionale 
cuprinse în art.115 alin.(6). Argumentele Curţii 
Constituţionale sunt importante sub mai multe 
aspecte. Noţiunea de "lege” prin care se poate institui 
regimul juridic al stărilor excepţionale este interpretată 
în sens restrâns, respectiv ca act normativ al 
Parlamentului, excluzând actele normative ale 
Guvernului cu referire expresă la ordonanțele 
executivului. Totodată, se conferă o interpretare 
necesară a interdicţiei prevăzută de art. 115 alin 6 din 
Constituţie în sensul că prin ordonanţe de urgenţă, 
inclusiv cele emise în situaţii excepţionale, Guvernul 

nu poate institui reglementări primare privind 
restrângerea exerciţiului unor drepturi. Astfel de măsuri 
pot fi instituite primar numai prin lege, ca act juridic al 
Parlamentului. Este evident că intenţia materializată 
normativ a Guvernului de a restrânge exercitarea unor 
drepturi și libertăţi fundamentale cu încălcarea 
competenţei sale legislative în materie și 
nerespectarea interdicţiilor constituționale reprezintă 
un exces de putere pe care Curtea Constituţională în 
acest caz l-a constatat și înlăturat. 

Prin aceeași, decizie Curtea a constatat că 
prevederile art.28 alin.(1) coroborate cu art.9 alin.(1) 
din Ordonanţa de urgenţă a Guvernului nr.1/1999 nu 
indică în mod clar şi neechivoc, în cuprinsul normei 
legale, actele, faptele sau omisiunile care constituie 
contravenţii și nici nu permite identificarea cu uşurinţă 
a acestora, prin trimiterea la actele normative cu care 
textul incriminator se află în conexiune. Redăm un 
fragment din motivarea instanței noastre 
constituționale: „Prevederile art.28 din Ordonanţa de 
urgenţă a Guvernului nr.1/1999 nu numai că nu prevăd 
concret faptele care atrag răspunderea 
contravenţională, dar stabilesc în mod nediferenţiai 
pentru toate aceste fapte, independent de natura sau 
gravitatea lor, aceeași sancțiune contravenţională 
principală. În ceea ce privește sancţiunile 
contravenţionale complementare, deși legea prevede 
că acestea se aplică în funcţie de natura şi gravitatea 
faptei, atâta vreme cât fapta nu este circumscrisă, 
evident că nu se poate determina nici natura sau 
gravitatea sa pentru a stabili în mod just sancţiunea 
complementară aplicabilă”. 

În concluzie, Curtea constată că întrucât prevederile 
de lege supuse controlului de constituţionalitate impun 
o obligaţie generală de a respecta un număr nedefinit 
de norme, cu dificultate identificabile, și stabilesc 


sancţiuni contravenţionale, neincriminând fapte 
concrete, încalcă principiile legalităţii și 
proporţionalităţii care guvernează dreptul 


contravenţional. Așa fiind, Curtea constată că 
prevederile art.28 din Ordonanţa de urgenţă a 
Guvernului nr.1/1999, caracterizate printr-o tehnică 
legislativă deficitară, nu întrunesc exigenţele de 
claritate, precizie şi previzibilitate şi sunt astfel 
incompatibile cu principiul fundamental privind 
respectarea Constituţiei, a supremaţiei sale şi a legilor, 
prevăzut de art.1 alin.(5) din Constituţie, precum și cu 
principiul restrângerii proporţionale a drepturilor şi 
libertăţilor fundamentale, prevăzut de art.53 alin.(2) din 
Constituţie. Pentru aceleași argumente, Curtea reţine 
că imprecizia textului de lege supus controlului de 
constituţionalitate afectează, în consecinţă, şi 
garanţiile constituţionale care caracterizează dreptul la 
un proces echitabil, consacrat de art.21 alin.(3) din 
Constituţie, inclusiv componenta sa privind dreptul la 
apărare, drept fundamental prevăzut de art.24 din 
Constituţie”. 

Prin Decizia nr. 157/202010, Curtea Constituţională, 
printre altele, a admis excepţia de neconstituţionalitate 
formulată de Avocatul Poporului și a constatat că 
dispoziţiile art.4 din Ordonanţa de urgenţă a 
Guvernului nr.21/2004 privind Sistemul Naţional de 
Management al  Situaţiilor de Urgenţă sunt 
constituţionale în măsura în care acţiunile și măsurile 
dispuse pe durata stării de alertă nu vizează 
restrângerea exerciţiului unor drepturi sau a unor 
libertăţi fundamentale. Curtea a reţinut că acţiunile și 
măsurile dispuse pe durata stării de alertă, în temeiul 
dispoziţiilor Ordonanţei de urgenţă a Guvernului 
nr.21/2004, nu pot viza drepturi sau libertăţi 
fundamentale. De asemenea, Curtea constată că 
legiuitorul delegat nu poate delega la rândul său unei 
autorităţi/entităţi administrative ceea ce el însuși nu 
deţine în competenţă. „Așa cum Curtea a statuat în 
mod constant, din  coroborarea normelor 
constituționale cuprinse în art.53 alin. (1) și în art.115 
alin.(6) rezultă că afectarea/restrângerea drepturilor 
sau libertăţilor fundamentale nu se poate realiza decât 
prin lege, ca act formal al Parlamentului”. 

Argumentele Curţii Constituţionale, precum și 
soluţiile date acestor litigii constituționale constituie 
garanții importante pentru respectarea drepturilor și 
libertăţilor cetățenilor mai ales în situaţii excepționale 
când crește pericolul ca executivul să adopte măsuri 
discreţionare ce reprezintă de fapt exces de putere. 
Instanța noastră constituţională afirmă: „Este 
incontestabil faptul că legislaţia care prevede regimul 
juridic al unor situaţii de criză ce impun luarea unor 
măsuri excepţionale presupune un grad mai sporit de 
generalitate față de legislaţia aplicabilă în perioada de 
normalitate, tocmai pentru că particularităţile situaţiei 
de criză sunt abaterea de la normal (excepţionalitatea) 
și imprevizibilitatea pericolului grav care vizează atât 
societatea în ansamblul său, cât și fiecare individ în 
parte. Cu toate acestea, generalitatea normei primare 
nu poate fi atenuată prin acte infralegale care să 
completeze cadrul normativ existent. De aceea, 
măsurile care organizează executarea dispoziţiilor 
legale şi particularizează și adaptează respectivele 
dispoziţii la situaţia de fapt existentă, la domeniile de 
activitate esenţiale pentru gestionarea situaţiei care a 
generat instituirea stării de alertă nu se pot abate (prin 
modificări sau completări) de la cadrul circumscris prin 
normele cu putere de lege, deci nu pot viza drepturi și 
libertăţi fundamentale”. 

Prin Decizia nr 457/202011, Curtea Constituţională 
a admis excepția de neconstituționalitate ridicată de 
Avocatul Poporului și a constatat că dispoziţiile art.4 
alin.(3) şi (4), precum și ale art.65 lit. s) și ș), ale art.66 
lit. a), b) și c) în ceea ce privește trimiterile la art.65 lit. 
S), ș) și t) şi ale art.67 alin.(2) lit. b) în ceea ce privește 
trimiterile la art.65 lit. s), ș) și t) din Legea nr.55/2020 
privind unele măsuri pentru prevenirea și combaterea 

efectelor pandemiei de COVID-19 sunt 
neconstituționale. Curtea constată că prin 
încuviințarea de către Parlament a măsurilor adoptate 
prin hotărârea Guvernului de instituire a stării de alertă 
se creează un regim juridic confuz al hotărârilor 
Guvernului. 

Curtea reţine că sunt întemeiate criticile formulate 
de Avocatul Poporului, Cu consecința 
neconstituționalităţii art.4 alin.(3) și (4) din Legea 
nr.55/2020, întrucât, prin aceste texte de lege 
Parlamentul cumulează funcţiile legislativă și 
executivă, situație incompatibilă cu principiul separaţiei 
și echilibrului puterilor în stat, consacrat de art.1 
alin.(4) din Constituţie; se denaturează regimul juridic 
al hotărârilor Guvernului, ca acte de executare a legii, 
consacrat de art.108 din Constituţie; se creează un 
regim juridic confuz al hotărârilor Guvernului, de natură 
să ridice problema exceptării acestora de la controlul 
judecătoresc în condiţiile art.126  alin.(6) din 
Constituţie, cu consecinţa încălcării prevederilor art.21 
și art.52 din Constituţie, care consacră accesul liber la 
justiţie și dreptul persoanei vătămate de o autoritate 
publică. (2). 

În legătură cu art.65 lit.s) și ș), art.66 lit.a), b) și c) și 
art.67 alin.(2) lit.b) din Legea nr.55/2020, criticate 
pentru neconstituţionalitate, Curtea Constituţională 
arată că respectarea legilor este obligatorie, însă nu se 
poate pretinde unui subiect de drept să respecte o lege 
care nu este clară, precisă şi previzibilă, întrucât 
acesta nu îşi poate adapta conduita în funcţie de 
ipoteza normativă a legii. De aceea, legiuitorul trebuie 
să manifeste o deosebită atenţie atunci când adoptă 
un act normativ (Decizia nr.1 din 10 ianuarie 2014, 
publicată în Monitorul Oficial al României, Partea |, 
nr.123 din 19 februarie 2014). O dispoziţie legală 
trebuie să fie precisă, neechivocă, să instituie norme 
clare, previzibile și accesibile a căror aplicare să nu 
permită arbitrariul sau abuzul (Decizia nr.637 din 13 
octombrie 2015, publicată în Monitorul Oficial al 
României, Partea |, nr.906 din 8 decembrie 2015). 

Actele normative cu putere de lege și actele 
administrative cu caracter normativ prin care se 
stabilesc și se sancţionează contravenţii trebuie să 
întrunească toate condiţiile de calitate ale normei: 
accesibilitate, claritate, precizie și previzibilitate. 
Stabilirea faptelor a căror săvârşire constituie 
contravenţii trebuie realizată cu respectarea acestor 
exigenţe, iar nu lăsată, în mod arbitrar, la libera 
apreciere a agentului constatator, fără ca legiuitorul să 
fi stabilit criteriile şi condiţiile necesare, operaţiunile de 
constatare şi sancţionare a contravenţiilor. Totodată, în 
lipsa unei reprezentări clare a elementelor care 
constituie contravenţia, judecătorul însuşi nu dispune 
de reperele necesare în aplicarea şi interpretarea legii, 
cu prilejul soluționării plângerii îndreptate asupra 
procesului-verbal de constatare şi sancţionare a 
contravenţiei. 

În baza acestor considerente, instanţa noastră 
constituţională a constatat  neconstituţionalitatea 
acestor texte de lege. „În România, derogările 
specifice stării de urgenţă sunt reglementate la nivel 
constituțional, inclusiv sub aspectul puterilor sporite 
oferite executivului, adică Președintelui României, iar 
nu Guvernului. A "construi" prin lege o instituţie nouă — 
"starea de alertă”, cu un regim evident mai puţin 
restrictiv decât starea de urgenţă reglementată de 
legiuitorul constituant - dar care să permită eludarea 
cadrului constituțional care guvernează legalitatea, 
separaţia puterilor în stat, condiţiile restrângerii 
exerciţiului unor drepturi și al unor libertăţi, contravine 
exigențelor generale ale statului de drept, astfel cum 
sunt consacrate de Constituţia României”. 

Aspectele care au format obiectul controlului de 
constituționalitate al Curţii Constituţionale cu referire 
la starea excepțională instituită pe teritoriul României 
nu sunt singurele măsuri abuzive și neconstituţionale 
ale autorităţilor statului dispuse și aplicate în această 
perioadă. În opinia noastră s-au încălcat grav 
demnitatea omului și drepturi fundamentale precum: 
dreptul la viaţă intimă, familiară și privată, dreptul la 
ocrotirea sănătăţii, accesul la cultură, dreptul la 
învăţătură, dreptul la un nivel de trai decent și în mod 
deosebit libertatea de conștiință, autonomia cultelor 
religioase, libertatea lor și în special a cultului ortodox 
și autonomia Bisericii Ortodoxe, majoritară în 
România. 

Spaţiul nu ne permite să dezvoltăm aceste aspecte, 
dar subliniem că măsurile restrictive impuse normativ 
și aplicate prin exces de putere de către autorităţile 
statului, nu respectă principiile supremaţiei Constituţiei 
și a legii precum și cerinţele prevăzute de art. 53 din 
Constituţie și în mod deosebit principiul 
proporţionalităţii, deoarece nu sunt adecvate diferitelor 
situaţii concrete, (de exemplu, comuniunea religioasă 
a credincioşilor oortodocși participanţi la o slujbă în 
Biserică nu poate fi considerată o simplă întrunire 
civilă) și depășesc cu mult ceea ce este necesar, 
respectiv combaterea și prevenirea răspândirea 
pandemiei. Respeciarea supremaţiei Constituţiei și a 
legii, garantarea drepturilor şi libertăţilor fundamentale 
ale cetățenilor, eliminarea manifestărilor de exces de 
putere din partea guvernanţilor pe durata existenţei 
unor situaţii excepționale sunt clar exprimate de 
Curtea Constituţională în următoarele considerente 
din Decizia nr 457/2020: „Comisia de la Veneţia a 
reamintit că "[el] conceptul de stare de urgenţă” se 
bazează pe presupunerea că în anumite situaţii de 
urgenţă de ordin politic, militar și economic, sistemul 
de limitări impuse de ordinea constituțională trebuie să 
cedeze în fața puterii sporite a executivului”. 

Unele concluzii. Conştiinţa este o dimensiune 
ontologică a fiinţei umane, un dat care se constituie ca 
o particularitate existenţială a omului. Conştiinţa de 
sine este un dar divin pe care fiecare om îl poartă în 

sine ca vocaţie încă de la botez, dar care devine actual 
prin lucrarea teandrică a harului şi a omului. Libertatea 
conştiinţei se constituie şi se desăvârşeşte nu în relaţie 
cu lumea materială supusă determinismului şi 
cauzalităţii naturale şi implicit tuturor precarităţilor 
existenţiale, ci prin raportare la universul valoric 
autentic ce decurge în mod firesc din relaţia de iubire 
a omului faţă de Dumnezeu şi faţă de semeni. Forma 
juridică a libertăţii conştiinţei are ca esenţă libertatea 
conştiinţei de sine în înţelesul ei teologic. Spunea 
părintele profesor Dumitru Stăniloaie că „omul este în 
esenţa sa duh şi libertate”. Libertatea omului are ca 
fundament libertatea conştiinţei care, prin credinţă, 
devine şi conştiinţă de sine. În acest fel se depăşeşte 
individualismul, egocentrismul, „eul” şi tot ceea ce 
înseamnă existenţa omului aruncat în lume după 
expresia lui Heidegger şi Sartre. Libertatea conştiinţei 
este lungul drum, dar singura cale senină a omului 
către sine, către sinele său mai adânc, regăsit în 
infinitatea iubirii de Dumnezeu şi de oameni. Cum bine 
spunea Constantin Noica: „Trebuie să fii infidel eului în 
drumul către sine”. 


Note de subsol 


Decizii şi rapoarte ale Comisiei Europene a Drepturilor 
Omului, nr.25. Raportul din 16 mai 1980. 

Vizitele regelui Carol | în orașul Pitești 
(1866-1896) 


dr. Aurel RADU, 


inspector superior Serviciul Judeţean Argeș al Arhivelor Naţionale 


Vizitele regelui Carol | în ţară în primele irei decenii 
de domnie au fost riguros documentate fiind 
consemnate în timp real în paginile Monitorului Oficial, 
strânse ulterior în două volume consistente! publicate 
de Academia Română cu ocazia serbării jubileului de 
30 de ani de domnie, sau republicate recent și parțial 
de Arhivele Militare2. Încă de la sosirea în țară, în 
drumul său spre capitală, principele Carol, însoţit de 
I.C. Brătianu, a trecut prin orașul Pitești, unde a fost 
întâmpinat de autorităţile centrale, în faţa cărora a dat 
un răspuns rămas memorabil: „Din minutul în care am 
pășit pe pământul noii mele patrii am devenit român”3. 

După aproape șase ani de domnie, Carol | revine la 
Pitești, într-un moment deosebit în istoria urbană, 
inaugurarea staţiei de cale ferată (1872) care lega 
orașul reședință de judeţ de capitala ţării. Trenul 
princiar de la București la Pitești a făcut mai puţin de 
trei ore, inclusiv cu opririle în trei staţii pe care 
principele le-a vizitat în amănunt. De-a lungul traseului 
feroviar a fost întâmpinat de autorităţile administrative 


Restituiri Pitești nr. 4/2022 


și militare, de ţărani și ţărănci cu buchete de flori. 
Rămâne memorabil discursul său prin crezul înfăptuit: 
„Fie ca drumul de fier, acest puternic mijloc al 
civilizaţiunii, să deschidă toate bogăţiile judeţului Argeș 
și să contribuie la înflorirea orașului Pitești prin 
dezvoltarea comerțului; fie ca înlesnirea căilor de 
comunicaţiune să răspândească prosperitatea asupra 
acestei frumoase părţi a României". Domnitorul a 
vizitat podul peste râul Argeș și a poposit pentru 
reculegere la catedrala orașului (Biserica Sf. Nicolae, 
demolată în perioada comunistă, pentru care regele a 
donat în 1884 un frumos candelabru inscripţionat 
memorabil9), unde a fost întâmpinat de episcopul 
Argeșului, Neofit Scriban. Acesta a mai vizitat din 
trăsură principalele „uliţe” ale orașului și a coborât 
pentru puţin timp în Grădina publică, unde a fost 
întâmpinat de muzica militară. Cu ocazia vizitei 
cuplului princiar, singurul bulevard al orașului care lega 
în line dreaptă gara aflată la periferie de centrul urban 
se va numi, începând din 1872, Elisabeta Doamna, 

Regele Carol |. By Unknown photographer - 
https://www.pinterest.co.uk/pin/romanian-royal-family- 
european-royalty-royal-family--352336370830525085/, 
Public Domain, https://commons.wikimedia.org/w/index. 
php?curid=121633900 


actualmente bulevardul Republicii, rămas cu 
denumirea impusă în perioada comunistă. Grădina 
publică din centrul orașului, amenajată special pentru 
a impresiona străinii sosiți cu trenul la Pitești, s-a numit 
Grădina Carol, denumire sub care a fost mai puţin 
cunoscută. 

Peste câţiva ani, în 1875, familia princiară revine la 
Pitești, fiind găzduită în casele primarului Constantin 
Vărzaru. De-a lungul traseului urban, trăsura princiară 
a fost întâmpinată de o mulţime de orășeni care 
aruncau cu flori, în timp ce balcoanele și ferestrele 
caselor erau decorate cu covoare multicolore, un 
obicei care încă surprinde prin vechimea lui. Familia 
domnitoare își continuă drumul spre Câmpulung, pe 
„frumoasa și pitoreasca șosea ce uneşte acum acest 
oraş de Pitești6. 

La finele anului 1877, după victoriile repurtate 
împotriva otomanilor, Carol revine în mod simbolic la 
Pitești, la un deceniu de la momentul sosirii sale în 
țară. La gară, trenul princiar este întâmpinat de orășeni 
și autorităţi. Principele a fost condus pe străzile 
strălucit iluminate, pe sub arcuri de triumf pe care erau 
scrise victoriile armatei române, până la Biserica Sf. 
Nicolae din centrul orașului, unde s-a oficiat un tedeum 

de către mitropolitul primat Calinic Miclescu și 
episcopul Ghenadie Petrescu al Argeșului. În 
aclamațiile orășenilor, principele victorios se retrage în 
casele primarului oraşului C. Vărzaru, „unde se 
prezentară toate autorităţile locale și un mare număr 
de cetățeni notabili”/. 

În 1882, în contextul organizării comandamentelor 
armatei, regele Carol | revine la Pitești acordând un 
interes mai mare unităţilor militare aflate pe platoul din 
Trivale8. Din nou, în 1890, la Pitești și împrejurimi au 
loc manevrele de toamnă ale armatei. În prezenţa 
regelui Carol și a principelui moștenitor Ferdinand au 
defilat trupele formate din circa 27.000 oameni. 

În primul deceniu de domnie, principele Carol s-a 
aflat în mijlocul orășenilor piteşteni în cel puţin două 
momente simbolice în istoria naţională, momentul 
sosirii în țară când susţine un scurt și memorabil 
discurs (1866) și momentul câștigării independenţei de 
stat (1877). Un alt moment simbolic, de importanţă 
economică majoră, este inaugurarea în 1872 a staţiei 
de cale ferată care lega orașul Pitești de capitala ţării. 
Ca militar de carieră, regele Carol | a fost prezent în 
mijlocul trupelor piteștene din Trivale în 1882 și la 
manevrele armatei din toamna anului 1890, când 
reiterează necesitatea instruirii trupelor armate, 
inclusiv pe timp de pace: „Aceste concentrări au 
dovedit că este de neapărată trebuinţă, ca ele să fie 
făcute încă adeseori și că trebuie să ne folosim de 
timpul de pace spre a fi pregătiţi când datoria ne va 
chema pe câmpul de luptă”9. 


i ÎN 


9 mai 1866. Întâmpinarea domnitorului Carol de 
către Primul Ministru la Pitești. 


La sosirea Alteţei Sale la Pitești, Domnul general 
Nicolae Golescu și Domnul loan Ghica președintele 
Consiliului de Miniștri i-au adresat următoarea 
alocuţiune: 

Principe, 

Bine ați venit în Staturile Alteţei Voastre Serenisime, 
domniţi ani îndelungați și faceţi fericirea și mărirea 
acestui popor care vă primeşte cu urările unanime. 

să trăiască Principele Românilor! 


Răspunsul Alteţei Sale Serenisime, către Domnul 
general Golescu, membru al Locotenenţei Domnești, 
și D-lui lon Ghica, președintele Consiliului de Miniștri: 

Vă mulțumesc de întâmpinarea ce mi-aţi făcut; 
primiţi expresiunea toatei gratitudinii mele pentru 
membrii Locotenenţei și Guvernului, care printre 
atâtea încercări grele au știut a menţine ordinul și 
unirea. 

Prin fermitatea și prudența Domniei Voastre mi-aţi 
înlesnit greaua sarcină ce mi s-a încredinţat; cu 
concursul D-voastră sper a realiza aspirațiunile 

Românilor; viața mea întreagă va fi consacrată fericirii 
lor. 


Deputaţiunea urbei Pitești. 

Prea Înălțate Doamne! 

Reprezentanți ai comunei urbei Pitești, venim cu cel 
mai profund respect a Vă depune devotamentul 
nostru, și a striga cu cel mai mare entuziasm: Să 
trăiască România una și nedespărțită! Să trăiască 
Domnitorul său, Înălțimea Sa Carol |. 

N. Cernătescu, F. Tomescu. 

Răspunsul Alteţei Sale Serenisime: 

Sunt ferice de a mă afla în mijlocul locuitorilor unei 
urbe care a susținut cu o atât de inteligentă energie 
spiritul naţionalităţii și unirii. Din minutul în care am 
pășit pe pământul noii mele patrii am devenit Român; 
viața mea întreagă o voi consacra pentru fericirea 
poporului Român și pentru prosperitatea românilor, 
care de acum înainte au devenit compatrioții mei. 


„Monitorul Oficial”, nr. 103 din 12(24) mai 1866, 
p. 454, 458. 


2. 


29 octombrie 1872. Inaugurarea traseului de cale 
ferată București-Piteşti, urmată de vizită în oraş. 


Duminică, la 29 octombrie (10 noiembrie), Măriile 
Lor Domnul și Doamna, însoţite de D-nii miniștri de 
Lucrări Publice și de Resbel, de D-na Mavrogheni, 
damă de onoare, de prefecţii de Ilfov și Dâmboviţa, de 
directorul '“ general al liniilor ferate, au fost cu un tren 
special de au vizitat linia ferată de la București la 
Pitești. Măriile Lor au plecat din București la 9 ore de 
dimineaţă și au ajuns la Pitești la 11 ore și 45 minute; 
de la Pitești au pornit înapoi la 2 ore și 45 minute și la 
5 ore și jumătate erau în București. 

Marș-ruta trenului a fost combinată astfel că, în 
ducere, Măria Sa Domnul s-a oprit și a vizitat în toate 
amănuntele trei din staţii, precum și podul după Argeș, 
iar la întoarcere celelalte trei staţii după această linie. 

Pe la toate staţiile Măriile Lor au fost întâmpinate de 
subprefecţii respectivi, de primarii comunelor vecine, 
de o mulţime de ţărani și ţărance cu buchete de flori și 
de detașamente de milițieni și călărași pe care Măria 
Sa Domnul i-a trecut pretutindeni în revistă. 

La gara de la Pitești, pe lângă autorităţile civile și 
militare, se aflau adunate mai toate notabilităţile 
orașului și ale judeţului, care au primit cu cea mai mare 
bucurie pe Măriile Lor, oferindu-le buchete de flori. 

Președintele comisiunii interimară a orașului, 
Domnul Theodor Naum, prezentându-se Măriilor Lor, 
împreună cu ceilalți membri, a rostit următorul cuvânt: 

Prea Înălțate Doamne, 

Interpreţi fideli a simţămintelor concetățenilor noștri, 
plini de amor și de devotament pentru Măria Ta și 

Dinastia Măriei Tale, ne simțim fericiţi că putem 
prezenta respectuoasele noastre omagii, felicitându-vă 
de buna venire și urându-vă ani mulţi și fericiți. 

Măria Sa Doamna vizitând astăzi pentru prima dată 
urbea noastră, ne reamintește cele mai frumoase 
suvenire de glorioasele Doamne care însoțesc pe 
iluștrii lor soţi la tot pasul pentru prosperitatea și 
fericirea poporului. 

Urbea Pitești, ca semn de devotament și de iubire 
către Înălțimea Sa Doamna, a consacrat căii sale 
principale numele Înălțimii Sale Doamnei. 

Stăruința guvernului Măriei Tale pentru terminarea 
căii ferate până la porțile acestui oraș ne face plini de 
încredere pentru viitor, deoarece punându-ne în 
contact cu celelalte state ale Europei ne deschide 
calea civilizaţiei și a progresului. 

Să trăiești Maria Ta! 

Să trăiască Maria Sa Doamna! 

Să trăiască Principesa Maria și Dinastia Măriei Tale! 

Theodor Naum, lon Meculescu, I.T. Purcăreanu, N. 
Gherman. 


După aceasta, președintele Consiliului judeţean, 
Domnul Alexandru Zisu a exprimat din partea județului 
fericirea de a primi în capitala Argeșului pe Maria Sa 
Domnul însoţit de Măria Sa Doamna. 

Maria Sa le-a mulţumit la amândoi de buna primire 
ce vede că |i se face atât din partea orașului cât și a 
judeţului, și după ce atât Măria Sa Domnul, cât și Măria 
Sa Doamna s-au întreţinut cu mai mulţi din domnii și 
doamnele ce așteptau la gară spre a le prezenta 
omagiile lor, nu numai din judeţul Argeș și orașul 
Pitești, dar și din judeţul vecin al Muscelului, și între 
care erau D-nii Scarlat Angeleanu și Beșteleil], 
membrii Consiliului județean, D-nii general N. Golescu, 
lon Brătianu și alţii, s-au urcat în trăsură, și urmaţi de 
D-nii miniștri și de suita domnească, de autorităţile 
civile și militare și de numerosul public în trăsuri, au 
mers la catedrala orașului, unde au primit 
binecuvântările Prea Sfinţiei Sale Părintelui Episcop 
de Argeș, înconjurat de tot clerul orașului. 

De la biserică, Măriile Lor, escortate asemenea ca și 
până aici, au mers la casa D-lui Meculescu, unde li se 
gătise dejunul. 

Până a nu cobori la dejun, Măriile Lor au primit în 
saloanele D-lui Meculescu toate autorităţile civile și 
militare ale județului și ale orașului, precum și mai 
multe notabilităţi, domni și doamne, care au exprimat 
dorinţa a fi prezentate Măriilor Lor. 

La dejun, deosebit de D-nii miniştri, de doamna 
Mavrogheni, de doamna Sofia Kreţulescu, care venind 
la gara Leurdeni să prezinte omagiile sale Măriei Sale 
Doamnei, Măria Sa a binevoit s-o invite a o însoți la 
Pitești, au luat parte părintele Episcop de Argeș12, 
Domnul Zisu, președintele Consiliului judeţean, 
Domnul Theodor Naum, președintele Comisiei 
interimare a orașului, prefectul județului, doamnele 


15 — 


File de istorie 


Zisu, Elena Papadopolu și Meculescu, și domnul 
general N. Golescu, lon Brătianu și alții. 

Pe la sfârșitul dejunului, părintele episcop a purtat 
un toast felicitând pe Măriile Lor de buna venire în 
orașul Pitești, și adăogând că, exprimând fericirea ce 
simte de a vedea pentru întâia oră pe Măria Sa 
Doamna venind în judeţul Argeș, este interpretul 
întregii eparhii ce o cârmuiește. 

Măria Sa Domnul a răspuns în modul următor: 

Sunt aproape 6 luni, cu ocaziunea ultimei mele 
veniri în acest oraș, când mi-am exprimat dorința de a 
reveni estimp încă împreună cu Doamna în mijlocul D- 
voastre și a vedea atunci <orașul> Pitești legat cu 
Capitala prin cale ferată. 

Este o adevărată satisfacțiune pentru mine că 
această a mea dorință s-a putut împlini așa de curând. 
Fie ca drumul de fier, acest puternic mijloc al 
civilizaţiunii, să deschidă toate bogăţiile județului Argeș 
și să contribuie la înflorirea orașului Pitești prin 
dezvoltarea comerțului; fie ca înlesnirea căilor de 
comunicaţiune să răspândească prosperitatea asupra 
acestei frumoase părți a României. 

Urând ca să vedem într-un viitor apropiat realizarea 
acestor progrese așteptate cu nerăbdare de fiecare din 
noi, închin acest pahar în sănătatea orășenilor 
piteșteni, care astă dată, ca și ori de câte ori am venit 
în mijlocul lor, mi-au arătat devotamentul lor prin 
călduroase primiri, pentru care le mulțumesc din inimă. 

Să trăiţi ani îndelungați și fericiți! 

După dejun, Măriile Lor au mers în trăsură pe 
coasta ce se află la spatele orașului, de unde au privit 
vederea cea frumoasă ce se desfășoară de aici pe 
lunca Argeșului și pe acea a râurilor ce coboară din 
judeţul Muscelului, precum și pe dealurile și munţii ce 
înconjoară orizontul ce se descoperă după această 
costă. Măria Sa, tot într-o vreme a vizitat cazarma 
vânătorilor ce se află în preajma locului. De aici, 
Măriile Lor, intrând în trăsură s-au preumblat prin 
principalele ulițe ale orașului, s-au coborât în Grădina 
publică unde se afla muzica, și în urmă, urcându-se 
iarăși în trăsură, au mers la gară, și au pornit cu trenul 
special la București. 

Pe tot lungul străzilor13, după ferestrele caselor, la 
Grădina publică, și de aici la gară, Măriile Lor erau 
primite cu salutările cele mai entuziaste. 

Acesta excursiune a Măriilor Lor a fost favorizată de 
o zi de toamnă din cele mai frumoase. 


„Monitorul Oficial”, nr. 241 din 31 octombrie 
(12 noiembrie) 1872, p. 1320. 
3, 


25-30 mai 1873. Vizită în judeţele Vâlcea, Argeș și 
Muscel. 


După cum am relatat în precedentul nostru număr, 
joi 24 mai, pe la orele 7 seara, lnălţimea Sa Domnitorul 

a sosit în urbea Râmnicu Vâlcea, unde a petrecut 
noaptea. 

Vineri, 25 curent, Măria Sa inspectă cazarma, 
spitalul, școlile publice și seminarul, pe când domnul 
ministru al Lucrărilor Publice, însoţit de domnul 
inspector Charlier și de D-nii ingineri ai circumscripției 
și ai judeţului, vizită lucrările de sondaj făcute pe 
marginea Oltului pentru stabilirea podului votat de 
Corpurile legiuitoare14. 

La 11 ore, Înălțimea Sa întruni la dejun mai multe 
notabilităţi și capii autorităţilor publice ale acelui 
district, şi pe la ora unu părăsi Râmnicu Vâlcea urmat 
de suita Sa, de domnul prefect, de autorităţile civile și 
militare și de un public numeros, care însoţi pe Măria 
Sa până la marginea Oltului, de unde începe districtul 
Argeș. Domnitorul trecu Oltul pe un pod umblător care 
dispărea sub verdeață și flori, pe când mii de glasuri 
ale mulţimii adunată pe ambele ţărmuri ale râului, 
aclamau pe Măria Sa, care la debarcarea după acel 
pod, mulţumi încă o dată D-lui prefect și tuturor 
cetățenilor vâlceni adunaţi acolo de buna primire și de 
sentimentele de iubire ce Înălţimea Sa a găsit în acel 
județ. 

Domnul prefect de Argeș, domnul președinte al 
Consiliului judeţean și mai multe notabilităţi din urbea 
Pitești așteptau sub un arc de verdeață împodobit cu 
flori și drapele sosirea Măriei Sale, care continuă 
imediat drumul spre Curtea de Argeș. 

La 5 ore, Înălțimea Sa Domnitorul ajunse în vechia 
Capitală a lui Negru Vodă și se cobori mai întâi la 
Biserica Domnească, unde se celebră un Te-Deum, și 
în urmă merse la domnul Stanciu Hagi George, unde 
era pregătită găzduirea Măriei Sale. Aici, Înălțimea Sa 
binevoi a întruni la prânz mai multe notabilități din 
Curtea de Argeș și domnul Stanciu Hagi George, 
purtând un toast mulțumi Măriei Sale de onoarea 
făcută orașului și mai ales persoanei sale prin vizita 
Augustului Suveran al României și ură ani mulţi și 
fericiţi Mărie Sale Doamnei și Principesei Măria. 

Seara, tot orașul era iluminat și seminariștii 
executară Înălţimii Sale un imn cântat cu multă precizie 
și acuratețe. 

Sâmbătă, 26 mai, Măria Sa, după ce vizită 
Seminarul din Curtea de Argeș și școlile publice, 
rămânând foarte satisfăcut, merse la Monastirea 
Curtea de Argeș care este la o distanţă de doi sau trei 
kilometri de oraș. Aici clerul monastirii întâmpină pe 
Înălțimea Sa cu Crucea și Evanghelia. După 
rugăciunea făcută în paraclisul monastirii, Măria Sa, 
însoțit de domnul arhitect Montaureanu 15, vizită în 
detaliu acest edificiu măreț și de celebritate 
europeană. Inspectând lucrările de reparaţiuni ce s-au 
întreprins, Domnitorul recomandă în mai multe rânduri 
D-lui arhitect a căuta prin toate mijlocele a nu schimba 
nimic și a nu introduce nimic nou în părţile exterioare 
ale edificiului și a feri cu cea mai mare atenţiune 
picturile și inscripţiunile din interiorul bisericii. 

La 10 ore, Înălțimea Sa continuă drumul spre 
Câmpulung traversând Muscelul, astfel se numesc 
acele patru-cinci dealuri care despart Curtea de Argeș 
de Câmpulung. [...] 


4. 


9-10 mai 1875. Vizită a familiei princiare la Pitești. 


Vineri, 9 mai curent, ÎÎ.LL. Domnul și Doamna, 
însoţiţi de domnișoarele de onoare, domnul ministru al 
Justiţiei, domnul mareșal al Curţii, domnul prefect de 
Ilfov și de domnul adjutant de serviciu au pornit la orele 
8 și 50 minute dimineaţă din gara de la Cotroceni spre 
Pitești. 

Domnul ministru Președinte, domnul ministru al 
Lucrărilor Publice, domnul general comandant al 
Diviziunei || Militară Teritorială și domnul prefect al 
Poliţiei Capitalei au fost de faţă la plecarea Măriilor Lor. 

Pe parcursul trenului domnesc, toate gările erau 
frumos decorate cu frunze și verdeață, și un numeros 
public era adunat pe la toate staţiile. 

La amiază, Măriile lor au sosit în Pitești și au fost 
întâmpinate la gară de prefectul județului, de primarul 
urbei Pitești, de toate autorităţile civile și militare ale 
districtului precum și de un numeros public, domni ș 
doamne, între care erau multe notabilităţi judeţene ș 
orășenești. 

Domnul C. Vărzaru, primarul orașului Pitești a 
adresat Înălțimilor Lor următorul cuvânt: 

Măria Ta, 

Orașul Pitești, prin organul meu, se simte fericit a Vă 
exprima sentimentele sale de sinceră mulțumire și 
profundă recunoștință că aţi binevoit a-l onora cu 
prezența Măriilor Voastre şi a Vă aduce și cu această 
ocazie o nouă dovadă de inalteratul său devotament. 

Măria Ta, 

Nouă ani trecură de când Țara avu fericirea a saluta 
suirea Măriei Tale pe Tronul României, și orașul nostru 
nu poate uita că el fu unul din cele dintâi ce a avut 
însemnata onoare a Vă ura ani fericiţi și prosperi 
pentru a-i putea consacra dezvoltării vieţii noastre 
politică și socială. Acum viu în numele acestui oraș a 
Vă aduce omagiile 16 noastre respectuoase pentru 
nobila și generoasa întrebuințare ce aţi făcut de tot 
timpul Domniei Măriei Tale, căci toată viața noastră 
socială și economică resimte marile avantaje ce a 
dobândit. 

Măria Ta, 

Respectul ordinii legale și al tuturor condlitiunilor 
sociale ce ne garantează pactul nostru fundamental 
sunt dorinţele cele mai intime ale tuturor Românilor 
voitori de bine, aceste dorințe au putut să ne fie 
asigurate prin guvernul actual, reprezentant fidel al 
principiilor conservatoare pe care marea majoritate a 
Ţării le împărtășește în modul cel mai învederat. 
Orașul Pitești, condus de aceste dorințe a știut și de 

astădată, când a fost chemat a se pronunța între 
principiile de ordine legală și între opiniile contrarii, să 
dea dovezi de spiritul de ordine și de respectul ce 
profesează pentru ideile conservatoare, care este 
convins că numai acestea-i pot asigura viitorul său. 

Măria Ta, 

Mă cunosc dator a afirma acestea în fața triumfului 
ce ideile conservatoare a dobândit, și în fața altor 
afirmațiuni zgomotoase ce se fac în sensul contrar. 

să Trăiești Măria Ta! 

Să Trăiască Măria Sa Doamna! 

Să Trăiască România! 

Î.S. Domnitorul a mulţumit pentru cuvintele ce i se 
adresau, amintind că în acea zi era 9 ani de când a 
trecut pentru prima oară ca Domn al Ţării prin orașul 
Pitești, în care atunci a avut o primire tot atât de 
entuziastă ca și aceea ce o întimpină astăzi. 

După ce Î.S. Domnitorul a trecut în revistă batalionul 
de vânători și garda orășenească ce erau înșiruite în 
curtea gării, Măriile Lor s-au urcat în trăsură și, 
precedate de prefectul judeţului și escortate de un 
detașament de călărași au făcut intrarea Lor în oraș. 

Străzile pe parcursul cortegiului domnesc erau 
înțesate de lume, balcoanele și ferestrele erau ornate 
cu covoare și doamnele aruncau buchete în trăsura 
domnească. 

Înălţimile Lor s-au coborât la casa D-lui C. Vărzaru, 
primarul orașului, unde după prezentarea autorităților 
au luat dejunul, la care au asistat mai multe notabilităţi 
ale districtului domni și doamne precum și D-nii 
deputați nou aleși ai judeţului Argeș. 

Domnul primar a ridicat un toast în sănătatea 
Înălţimilor Lor, la care M.S. Domnitorul a răspuns 
urând prosperitate orașului Pitești și înflorirea 
comerțului său; Domnul G. Brătianu, în numele 
reprezentanţilor districtului a băut asemenea în 
sănătatea Înălţimilor Lor, adresându-le câteva cuvinte 
bine simţite. 

După dejun, Înălţimile Lor au vizitat școlile primare 
și la ora 2 după amiază au pornit din Pitești, însoțite de 
aceleași aclamaţiuni și demonstraţiuni de iubire ca la 
sosirea Lor. La podul de la Argeș, prefectul de Muscel 
a ieșit înaintea Măriilor Lor, care și-au urmat drumul 
spre Câmpulung pe frumoasa și pitoreasca şosea ce 
unește acum acest oraș cu Pitești. 


„Monitorul Oficial”, nr. 103 din 13 (25) mai 1875, 
p. 2383-2385. 
5. 


14 decembrie 1877. Din jurnalul activităţilor 
militare. Vizită la Pitești. 


Înălțimea Sa a plecat a doua zi 14 curent, la orele 9 
dimineaţa, cu sania spre Pitești, însoţit de prefectul de 
Teleorman, căruia Măria Sa binevoise a-i acorda 

ordinul Steaua României, pentru serviciile făcute 
armatei peste Dunăre. Calea a fost din cele mai grele, 
din cauza marilor troieni de zăpadă viscolite pe drum, 
pe care-l astupase cu desăvârșire. Abia la 7 ore seara, 
Înălțimea Sa putu ajunge la Gara Costești, unde a fost 
întâmpinat de domnul ministru al Lucrărilor Publice și 
de domnul mareșal al Curţii. Domnitorul porni cu un 
tren special la Pitești, unde sosi pe la orele 8. 
Autorităţile civile și militare ale județului, primăria 
orașului și un imens public din Pitești și din satele de 
primprejur adăstau în gara frumos decorată sosirea 
Măriei Sale și-l aclamară cu nesfârșite urări. În salonul 
gării, primarul comunei și deputatul orașului, domnul 
Dimancea 7 salutară de bună venire pe Înălțimea Sa 
prin cuvinte bine simţite. De aici, Domnitorul intră în 
Pitești prin străzile strălucit iluminate, treceau prin 
arcuri de triumf pe care erau scrise victoriile armatei 
noastre alături de numele gloriosului ei comandant și 
merse la Biserica Sf. Nicolae. Î.PS.S. Mitropolitul 
Primat '9, care se afla în Pitești venit cu delegația 
Senatului, și P.S.S. Episcopul de Argeș19, primiră pe 
Măria Sa la intrarea în biserică, unde se săvârși un Te- 
Deum. După acesta, Domnitorul merse în 
aclamaţiunile mulţimii, la cartierul ce-i era pregătit în 
casele D-lui Constantin Vărzaru20, unde se 
prezentară toate autorităţile locale și un mare număr 
de cetăţeni notabili. 

Domnitorul binevoi a întruni la prânz pe Î.PS.S. 
Mitropolitul Primat, pe P.S.S. Episcopul de Argeș, pe 
domnul |. Docan, vicepreședinte al Camerei, venit cu 
delegațiunea acestui corp, pe domnul ministru al 
Lucrărilor Publice, pe domnul colonel Gaillard, pe 
domnul director al Prefecturii, înlocuind pe domnul 
prefect C. Racoviţă, care se afla absent din cauza 
pierderii unchiului său, generalul Nicolae Golescu, pe 
domnul primar, pe deputatul orașului domnul 
Dimancea, pe președintele Tribunalului, pe 
comandantul Gărzii Naţionale, pe domnul și doamna 
Vărzaru și suita Măriei Sale. Domnitorul a stat noaptea 
la Pitești. 


„Monitorul Oficial”, nr. 282 din 18(30) 
decembrie 1877, p. 7182. 


6.1. 
10-11 iunie 1882. Vizită în orașul Pitești. 


Maiestatea Sa Regele pleacă la Pitești, unde după 
ce asistă la serviciul religios din catedrală, inspectează 
trupele garnizoanei, vizitează spitalul județului, 
temniţa, cazarma regimentului 4 de dorobanţi, liceul şi 
localul prefecturii. 

Maiestatea Sa Regele inspectează pe platoul de la 
Pitești regimentul 30 de Muscel, sosit de la 
Câmpulung, şi escadronul regimentului 2 de călăraşi, 
vizitează cazarma de artilerie şi de pompieri, două 
școli primare de băieţi, şcoala primară de fete şi 

Școala Alexandru2l. În drum spre București, 
Maiestatea Sa inspectează la Titu regimentul 22 de 
dorobanţi, sosit de la Târgoviște. 


Academia Română, Treizeci de ani de domnie ai 
Regelui Carol |, Cuvântări și acte, vol. II, 1881-1896, 
Institutul de Arte Grafice Carol Gobl, București, 1897, 

p. 53. 


6.2. 
Piteşti, joi, 10/22 iunie 1882. Bucureşti-Piteşti. 


Vreme frumoasă, caldă. În grădină cu Elisabeta. 
Ora 11, Basset, care vine de la Sinaia. Ora 11% 
plecarea cu trenul special. |. Brâtianu la gară, ministrul 
de Râzboi şi Creţeanu mă însoțesc. Ora 2% sosirea în 
Pitebpti, întâmpinare. La biserică, unde donez un 
candelabru. Episcopul de față. Direct la platou, în 
partea de sus a oraşului. Inspecţia Regimentului 4 
Dorobanţi, lIt.-col. Ulescu, a unei baterii şi a 
pompierilor. Ţinut până la ora 4%, lume multă, defilare. 
Apoi la spital, închisoare, gimnaziu, acolo examen. 
Ora 6 la casa domnului Varzar. Ora 7 cina, toasturi. 
Seara promenadă în oraşul iluminat şi în grădină, până 
la ora 10, mare entuziasm. De faţă Dimancea etc., 
prefectul Budişteanu. Răcoare. 


Vineri, 11/23 iunie 1882. Piteşti-Bucureşti. 


Dimineaţă frumoasă, răcoare. Ora 8 dejunat. 
Şcolarii aduc un buchet. Ora 9, pe terenul de instrucţie, 
inspecția Regimentului 30 Dorobanţi din Muscel, care 
a venit la Piteşti. Colonelul Herfner şi un escadron de 
la Călăraşii lui Filiti. Până la ora 10%4. Plouă un 
moment. Vizitat cazarma şi şcoala, până la ora 11%4. 
Ora 12 luat prânzul, 20 de persoane. Ora 114 plecat 
din Pitepti, cu alai până la gară. Ora 3 în Titu, aici 
Cernat. Inspecţia Regimentului 22 Dorobanţi, care a 
venit de la Târgovişte. Până la ora 4%. Col. Bibescu, 
Rosetti. Ora 5 plecarea, furtună şi ploaie. Ora 612 în 
Cotroceni. Ora 7 cinat cu Elisabeta. Furtună puternică. 
Seara scris. 


Carol | al României, Jurnal (1881-1887), 
Editura Polirom, lași, 2007, p. 154. 


7. 


26 septembrie - 1 octombrie 1890. Manevrele de 
toamnă de la Pitești. 


Maiestatea Sa Regele, însoțit de Alteța Sa Regală 
Principele Ferdinand, pleacă din Sinaia la Pitești, 
pentru a asista la manevrele cele mari de toamnă. 
Sosind la Pitești, Maiestatea Sa pleacă a doua zi (27 
septembrie) la satul Bănănăi2 „ unde ia parte la 
manevrele zilei și seara se întoarce la Pitești; aici 
vizitează gimnaziul și penitenciarul orașului. În ziua 

următoare (28 septembrie), Maiestatea Sa și Alteța Sa 
Regală asistă la manevre la punctele de lângă 
pădurea Bradul de Sus, Bradul de Jos și Oarja23, și 
inspectează apoi spitalul din Piteşti. La 29 septembrie, 
Maiestatea Sa și Alteța Sa Regală se transportă la 
satul Găvana24, de unde urmăresc manevrele, care în 
această zi se termină. La Pitești, Maiestatea Sa 
inspectează cazarma bateriei de pompieri și a 
regimentului 5 de artilerie. Duminică (30 septembrie), 
Maiestatea Sa și Alteța Sa Regală ascultă liturghia în 
biserica Sf. Nicolae şi primesc pe platoul de la Bănănăi 
defilarea trupelor (27.000 oameni). La prânzul din 
Pitești, Maiestatea Sa ridică următorul toast: 

Manevrele din anul acesta au o deosebită 
însemnătate pentru armată, prin constituirea şi 
conducerea unităţilor tactice cu efective de război. 
Aceste concentrări au dovedit că este de neapărată 
trebuință, ca ele să fie făcute încă adeseori şi că 
trebuie să ne folosim de timpul de pace spre a fi 
pregătiți când datoria ne va chema pe câmpul de luptă. 
Mare este încrederea, care țara are în ostașii săi, cu 
atât mai mult însă crește răspunderea noastră. Trebuie 
să muncim neîncetat, să oțelim toate forțele noastre, 
fiindcă numai astfel vom fi în stare de a împlini falnica 
noastră misiune. Cu adevărată bucurie am constatat și 
în anul acesta progresele dobândite și toate silințele ce 
fiecare pune, spre a răspunde așteptărilor ţării și ale 
mele. Vă mulțumesc, și cu inima caldă ridic acest 
pahar în onorul iubitei mele armate și în sănătatea 
Corpurilor 1 și Il, reprezentate în aceste manevre prin 
două diviziuni mobilizate. 

Trăiască armata! 

După toastul Ministrului de Război, Maiestatea Sa 
se ridică din nou și rostește următoarele cuvinte: 

Privesc ca o datorie plăcută ca, după ce am băut în 
onoarea armatei, să închin un pahar pentru județul 
Argeş și orașul Pitești, care ne-au primit cu brațele 
deschise. Piteştenii s-au distins totdeauna prin 
simțămintele lor patriotice și inima lor a bătut pentru 
mărirea României. Sunt dar fericit că, cu ocazia 
manevrelor, ei au văzut armata și s-au putut convinge 
că jertfele ce ţara face pentru apărarea sa nu sunt 
zadarnice. Mulţumind orașului și județului pentru tot 
concursul ce au dat armatei și pentru dovezile de 
dragoste ce ne-au arătat în timpul șederii noastre aici, 
ridic acest pahar pentru prosperitatea judeţului și în 
sănătatea orășenilor. 

După ce Maiestatea Sa asistă la îmbarcarea 
trupelor concentrate, vizitează Școala de fete nr. 1 și 
Școala de băieţi nr. 2 și plecă, împreună cu Alteța Sa 
Regală la Craiova (1 octombrie). 


Academia Română, Treizeci de ani de domnie ai 
Regelui Carol |, Cuvântări și acte, vol. II, 1881-1896, 
Institutul de Arte Grafice Carol Gobl, Bucureşti, 1897, 

p. 248-250. 

9Academia Română, Treizeci de ani de domnie ai Regelui 
Carol |, Cuvântări şi acte, vol. ||, 1881-1896, p. 249. 

10Directorele, în original. 

11 Besteley, în original. 

12Neofit Scriban (n. 1808, Burdujeni - d. 1884, Burdujeni) 
a fost arhiereu, pedagog și cărturar. 

13Stradelor, în original. 

14Cel mai probabil este vorba de podul de la Goranu, 
care va face legătură între judeţele Argeș și Vâlcea. 

1SFilip Montoreanu (n. 1839 - d. 1891) a fost un arhitect, 
publicist și documentarist român de origine franceză. 

16Omagele, în original. 

17Zimancea, în original. 

18Calinic Miclescu (n. 1822, Suceava - d. 1886, 
București) a fost mitropolit primat între 1875-1886. 

19Ghenadie Petrescu (n. 1836, București — d. 1918, 
Căldărușani) a fost arhiereu, episcop al Argeșului și 
mitropolit primat. 

20verzaru, în original. 

21Școală particulară înființată în 1880 de Alexandru 
Teodosiade, fost institutor și revizor școlar. 

22Sat component al comunei Prundu, astăzi cartier al 
oraşului Pitești. 

SOrjea, în original. 

24sat component al comunei omonime, astăzi cartier al 

orașului Pitești. 

Scurte precizări despre 
doamna Klara Dobokay, 
soţia lui Nicolae Alexandru Voievod 


Marian GHIȚĂ, Universitatea din Piteşti, Facultatea de Teologie, Litere, 
Istorie şi Arte, Specializarea Master Istoria românilor şi a României, an.|l 


Numele doamnei Klara ne este cunoscut datorită 
unui document al Curiei pontificale datând din anul 
1370, adresat ilustrei văduve a lui Nicolae Alexandru, 
în contextul unei misiuni și conversie inițiate de Sfântul 
Scaun. De aici a pornit un carusel istoriografic, care 
pare să fi stabilit niște puncte fixe şi anume: doamna 
Klara se trăgea din familia Dobokay şi din neamul 
KGkenyesradnet, ea fiind nepoata lui Mykud banul şi, 
totodată, mama domnului Ungrovlahiei, Radu |, şi a 
țarinelor balcanice Ana și Anca. 

Istoriografia noastră mai veche a vehiculat opinia 
potrivit căreia Klara ar fi fost fiica lui Johannes de 
Dobokay, fiul lui Nicolaus, așa după cum reiese din 
actul din 11 noiembrie 1312 al capitulului Transilvaniei. 
Fratele Klarei, Ladislaus de Dobokay, apare în 
documentele maghiare între anii 1352/1359 și 1375. 

Klara s-a căsătorit cu voievodul muntean Alexandru, 
fiul lui Basarab, marele voievod al Ţării Transalpine, 
undeva în preajma anului 1343, dar nu mai târziu de 
1344/1345, în perioada supunerii „puternicului baron” 
transalpin față de monarhul angevin. Despre doamna 
Klara avem două documente datând din anul 1370, 
care ne permit să-i întregim arborele genealogic, dar 
să întrezărim și ceva din personalitatea sa. Din aceste 
documente, aflăm că doamna Klara avea două fiice 
căsătorite cu țarii balcanici. Una dintre acestea, anume 
Ana, odată devenită soţia lui Ivan Straţimir, ţarul bulgar 
de la Vidin (1371-1391), avea să renunțe la ortodoxie 
în favoarea credinţei catolice, sub influenţa pontifului 
roman Urban al VI-lea. Papa a rugat-o apoi pe nobila 
doamnă Klara să o convingă şi pe cealaltă fiică, pe 
nume Anca, soţia lui Ştefan Uroş al V-lea, regele 
Serbiei (1355-1371), să se convertească la catolicism. 

Despre doamna Klara mai știm că trăia ca văduvă, 
în 1370, la Curtea Domnească de la Argeș, sub 
protecţia fiului ei vitreg, Vladislav-Vlaicu. Cu siguranță 
era în viaţă la momentul donaţiei domnești pentru 
fratele ei (poate chiar aceasta a sugerat donația), 
Ladislaus, „ruda noastră iubită de sânge”, aşa după 
cum se exprima Vlaicu Vodă. Dacă mai trăia la 
1376/1377, nu ştim cu certitudine. La fel de necunoscut 
rămâne şi locul înmormântării sale. Să fi fost îngropată 
în necropola voievodală de la Câmpulung? Nu ştim 
absolut nimic. Credem, mai degrabă, că doamna Klara 
a fost îngropată în necropola domnească de la Argeş. 

ură 
Nicolae Alexandru Voievod. De la see above - Nicolae 
lorga, Domni români după portrete şi fresce contemporane, 


Sibiu, 1930, Domeniu public, https://commons.wikimedia.org/ 
w/index.php?curid=2459339 

Despre domniţa Caplea, 
fiica lui Vlad Călugărul 


File de istorie 


Bianca-Gabriela NEACȘU, (Universitatea din Piteşti, 
Facultatea de Teologie, Litere, Istorie şi Arte, Specializarea Istorie, an. Il) 


În privinţa originii Caplei, opiniile istoricilor au fost şi 
rămân, încă, împărţite: după Nicolae Stoicescu şi lrina 
Cîrstina, Caplea ar fi fost fiica lui Vlad Călugărul şi sora 
lui Radu cel Mare şi a lui Vlad cel Tânăr, însă după 
Constantin Rezachevici, aceasta ar fi fost, mai 
degrabă, fiica lui Radu cel Mare. Totuşi, într-o carte de 
întărire pentru mănăstirea Dealu, din 27 decembrie 
1511, Vlad cel Tânăr o numea pe jupaniţa Caplea „sora 
domniei mele”. 

Ştim cu certitudine, faptul că domniţa Caplea a fost 
căsătorită mai întâi cu Staico | din Bucov şi Băjeşti 
mare logofăt (+1505), iar apoi cu Bogdan din Popeşti 
(Ilfov) mare vornic, un boier moldovean (1512). 
Caplea apare menţionată documentar, alături de primul 
ei soţ, jupan Stoica (Staico) logofăt, în cartea de 
întărire dată m-rii Codmeana (Cotmeana) de către Vlad 
Călugărul (8 ianuarie 1489). Cei doi soţi dăruiseră mr-rii 
Codmeana o moară „pre apa carele se numeşte 
Vâlsanur”. 

Cu primul soţ Caplea ar fi avut 5 băieţi, Pârvu, 
Jitianu, Barbu, Preia şi Staico II din Bucov (care a dus 
neamul mai departe), şi 2 fete, Stana şi Caplea II din 
Periş şi din Băjeşti. Aceasta din urmă a fost căsătorită, 
prima oară, cu Stan pârcălab din Bujoreni, iar mai apoi 
cu Neagoe din Periş mare vornic, fapt dovedit de o 
carte de întărire de la Radu de la Afumaţi din 1 iunie 
1526. 

În jurul anului 1504, prin căsătoria Caplei cu Bogdan 
mare spătar (1502-1505), Radu cel Mare făcea „pace” 
între gruparea boierilor „munteni” şi gruparea boierilor 


„de la Craiova”. Insă, mitropolitul Nifon (fostul patriarh 
de Constantinopol) l-a criticat aspru pe domn pentru 
faptul că l-a despărţit pe boierul Bogdan de soţia sa 
legitimă, ca să ia în căsătorie pe sora sa, Caplea: „că 
pre soru-ta, care o ai măritat după Bogdan fără lege, 
având el muiare cu lege şi o-au lăsat fără de nice o 
vină şi au luat pre soru-ta ca o preacurvă” (Viaţa 
sfântului Nifon). Mitropolitul îl acuza pe Bogdan 
vornicul de păcatul preacurviei: „oricine îşi lasă 
nevasta, afară de pricină de curvie şi ia pe alta de 
nevastă, preacurveşte” (Matei 19:9; Marcu 10:11). 

Domnița Caplea a murit, după cât se pare, la data de 
11 februarie 1511 și a fost îngropată la Mănăstirea 
Dealu. 

Domnița Elina, soţia lui Constantin 
Cantacuzino mare postelnic 


Elisabeta Călin-STOICA, (Universitatea din Piteşti, 
Facultatea de Teologie, Litere, Istorie şi Arte, Specializarea Istorie, an. Il) 


Elina (Elena) s-a născut la Suceava, în anul 1611, 
fiind cea de-a doua fiică a lui Radu Șerban, domn al 
Țării Românești (1601-1611). În perioada în care 
familia ei a fost refugiată la Viena, Elina a studiat în 
particular şi la un pension de călugăriţe. Revenită în 
ţară, după moartea tatălui (1620), Elina s-a căsătorit cu 
postelnicul Constantin Cantacuzino, grec venit de la 
Constantinopol în timpul domniei lui Matei Basarab 
(1632-1654). Cei doi au avut 12 copii, 6 fete şi 6 băieţi, 
toţi căsătoriţi cu membrii ai unor familii boiereşti 

muntene, bogate şi puternice. Dintre copiii Elinei s-a 
remarcat în mod deosebit: Drăghici Cantacuzino, 
Șerban Cantacuzino (ajuns domn al Țării Românești, 
în 1678), Constantin Cantacuzino mare stolnic (vestit 
cărturar umanist și om politic), Mihai Cantacuzino 
(mare dregător și ctitor bisericesc) și Stanca (mama lui 
Constantin Brâncoveanu). 

Elina a ridicat, împreună cu soţul ei, o mulţime de 
lăcaşe de cult, a reparat, renovat şi restaurat altele, de 
exemplu Mânăstirea Mărgineni, care a devenit un mare 

centru cultural, dotat cu o bibliotecă, alimentată cu cărţi 
de către stolnicul cărturar Constantin Cantacuzino, sau 
biserica şi palatul din Coiani (azi Mironeşti). 

După omorârea soțului (30 decembrie 1663), ucis 
din porunca lui Grigore Ghica |, ca urmare a intrigilor 
marelui boier Stroe Leurdeanu, Elina avea să se 
implice activ în viaţa politică a ţării. Ea a sprijinit 
urcarea pe tron a unui apropiat al familiei sale, Antonie 
din Popeşti, a cărui domnie (1669-1672) a influenţat-o 
în profunzime, toţi băieţii ei primind dregătorii. Elina a 
reuşit să obţină, post mortem, recunoaşterea 
nevinovăţiei soţului său şi implicit condamnarea lui 
Stroe Leurdeanu şi a acoliţilor săi, care au fost judecaţi 
şi condamnaţi la moarte sau la muncă silnică în ocnă. 
Însă, fiind o femeie milostivă şi iertătoare, Elina a 
solicitat lui Antonie vodă şi Divanului boieresc să 
transforme pedeapsa capitală a duşmanului ei în 
obligativitatea călugăririi acestuia. 

Elina Cantacuzino s-a numărat printre primele 
românce care şi-au întocmit testamentul, în 1682, ea 
numindu-l executor pe fiul ei Constantin stolnicul. 
Aceasta îşi justifica dorinţa de a-şi păstra averile până 
la moarte pentru a nu ajunge „să rătăcesc căutându-mi 


pânea pe la copii şi astfel să cerc uşile străine, cum alţii 
au stat la ale mele”. 

Însoţită de fiul ei Mihai Cantacuzino, Elina a mers în 
pelerinaj la lerusalim, Nazareth şi Bethleem, rugându- 
se pentru bunăstarea familiei sale, ea devenind astfel 
prima româncă ajunsă la Locurile Sfinte. Elina a murit 
la data de 2 martie 1687 şi a fost înmormântată, alături 
de soţul ei, la ctitoria lor de la Mărgineni. 

Despre domniţa Florica, 
fiica lui Mihai Viteazul şi a doamnei Stanca 
(n. 1585 — m. ante 1629) 


Andrei FRĂSINEANU (Universitatea din Piteşti, Facultatea de Teologie, 
Litere, Istorie şi Arte, Specializarea Master Istoria românilor şi a României, an. II) 


Florica a fost fiica lui Mihai Viteazul şi a doamnei 
Stanca şi ea s-a născut în 1585, la un an după fratele 
ei, Pătraşcu, zis mai apoi Nicolae-Pătraşcu. Pe când 
avea doar 13 ani, mai precis în 1598, Florica ar fi fost 
peţită în numele împăratului Rudolf al Il-lea de 
Habsburg. Apoi, în 1599 s-a vorbit de căsătoria Floricăi 
cu Simion Movilă sau chiar cu Sigismund Bâthory. În 
cursul anului 1600, Florica s-a căsătorit cu Preda din 
Greci, jud. Romanați, fiul lui Radu vistier din 
Cepturoaia şi al Calei Calomfirescu. Preda, zis şi 
„Floricoiul”, a devenit mare postelnic (1616-1617) şi 
mare sluger (1618-1619). Preda şi Florica au avut 
patru copii: Buica (căsătorită cu Mihai Filişanu 
comisul), Mihai postelnic, Elina/llinca (căsătorită mai 
întâi cu Petru, fiul lui Aslan mare vornic, iar apoi cu 
Pană Părdescu) şi Preda clucer din Greci. 

O imagine votivă a cuplului Preda - Florica apare în 
biserica mănăstirii Căluiu (jud. Olt), ctitorită de boierii 
Buzești. Dintr-un hrisov datat 13 iulie 1619 aflăm că 
satul Crăișanii din judeţul Mehedinţi fusese dat de 

zestre domniţei Florica de către domnescul ei părinte, 
Mihai vodă. 

În 1602, Florica a primit de la bunica ei, Teodora, 
satele Studina de Mijloc, Studina de Jos și Crușovul (în 
judeţul Olt). Un deceniu mai târziu, Marula, fiica 
ilegitimă sau fata „din flori a lui Mihai Viteazul și a 
Tudorei din Târgșor, în vârstă de 17 ani (născută în 
1599), a venit înaintea Divanului lui Alexandru vodă 
lliaș ca să revendice aceste sate, ea dovedind prin 
hrisovul din 27 septembrie 1597 că era fiica lui Mihai 
vodă. Florica a contestat aşa zisele drepturi ale 
Marulei. La judecata domnească din 23 decembrie 
1616 s-a constatat că locul unde era scris numele 
Marulei fusese șters mai înainte. Prin urmare, domnul 
şi marii dregători au stabilit că hrisovul din 1597 a fost 
făcut cu „amăgire și pecete rea”, iar satele au rămas în 
continuare Floricăi. 

Florica a murit cel mai probabil înainte de 1629, iar 
soțul ei, Preda „Floricoiul”, şi-a pierdut viaţa, în 1631, în 
cursul luptei purtată de boierii pribegi în frunte Matei 
aga din Brâncoveni cu Leon vodă Tomşa. 

Despre domniţa Ilinca (Elena), 
fiica lui Nicolae Pătraşcu şi a domniţei Ana 


lonuţ CRISTESCU (Universitatea din Piteşti, Facultatea de Teologie, 
Litere, Istorie şi Arte, Specializarea Master Istoria românilor şi a României, an. Il) 


llinca sau Elena a fost fiica lui Nicolae Pătraşcu, fiul 
lui Mihai Viteazul, şi al Anei, fiica lui lui Radu Şerban. 
În anul 1644, llinca s-a căsătorit cu Eustratie 
Leurdeanu (1620-1658), fiul marelui logofăt Stroe 
Leurdeanu (Cronica lui Georg Kraus). După cât se 
pare, cei doi n-au avut copii. Atât soțiile cât şi fiicele de 
domni, puteau avea sigilii inelare cu stema ţării, aşa 
după cum este și cazul domniţei llinca. Aceasta folosea 
un sigiliu oval, cu stema Țării Românești, imprimat în 
tuş negru pentru semnarea documentelor (cum ar fi, de 
exemplu, unele acte de eliberare a unor sate, precum 
Copăceni sau Ștefănești). 

Eustratie apare menţionat ca mare dregător în 
deceniile cinci şi şase ale veacului al XVII-lea: logofăt 
de visterie (20 noct. 1641 — 13 iunie 1643), vtori vistier 
(3 ian. 1644 — 22 nov. 1646). Aflând că este bănuit că 
„vrea domnia”, Eustratie a fugit la sfârşitul anului 1646. 
El a revenit în ţară la începutul domniei lui Constantin 
Şerban. În vremea lui Constantin Şerban, Eustratie a 
fost mare postelnic (28 apr. — 29 dec. 1654), apoi mare 
clucer (30 apr. — 12 iun. 1658) şi din nou mare postelnic 
(30 iun. — 25 iul. 1658). Pentru că nu a fost pe placul lui 
Radu Mihnea-Mihail, Eustratie Leurdeanu a sfârşit 
decapitat din porunca acestuia (Paul de Alep, Jurnal de 
călătorie; Radu Popescu vornicul, Istoriile domnilor 
Ţării Româneşti), înainte de 1 sept. 1658. Jupâneasa 
llinca avea să-l înmormânteze la ctitoria lor Ciutura 
(jud. Dolj). Într-un zapis datat 23 febr. 1660, aceasta 
era menţionată ca fiind „rămasă de soţie şi fără feciori”. 
Ea a lăsat prin zapisul cu pricina verişoarei sale, 
Ancuţa, jupâneasa lui Stoian vtori vistier, ocina şi via ei 
de la Ştefăneşti, iscălindu-se cu litere din alfabetul 
latin: „leu, llinka, fata lu Pătraşko vodă”. 

Documente 


Registrele civile 
ale bisericii “Sf. Nicolae” 


dr. Octavian DĂRMĂNESCU 


(continuare din numărul trecut) 


13 noiembrie Nicolae Maria sin Andrei + Costandin sin Stan diaconu p. loan 
Linţoiu Gheorghe sin 
diaconu David 


Cununaţi 1848 


Dată Mire Mireasă Nași Preot 
25 aprilie loan Busioc sin Radu Efrusina sin loan Gheorghie Nicolau p. David 
Busioc cizmaru Atanasiu cârciumaru cu 
nemțesc, a doua povarnagiu Anghilina sin Tănase 
cununie soția sa 
31 octombrie loan sin Vasile Teodora sin Hristea postelnicu sin  p. loan 
Rușciucliu cărciumaru Tudor Firică diaconu Mecu cu 


Ecaterina soţia sa 


Morți, 1848 

Dată Nume Preot 

2 mai Ana prunca sin Zisu Teodoru p. David 

30 iunie diaconu Șărban sin preotul Dicu ot sat Găleșești, din holeră p. loan 

5 iulie diaconeasa Mira sin preotu Mușat de holeră p. Radu 

8 iulie Nicolae pruncu sin Stan vizitiu dumnealui căpitan N. Socolescu p. David 

17 iulie Dimitrie pruncu sin Lazăr grecu p. loan 

6 septembrie lvancea Mincu băcanu, de oftică, patentar p. Radu 

17 noiembrie Dumitru sin Petre argintaru în vârstă de ani 70 p. David 

4 decembrie Maria sin Radu, Fichițoaia p. loan 

11 decembrie  Miercurie soldat din spital p. Radu 

Dos 16/ 1849 

Data Nume Mamă Tată Nași Preot 

1 mai Dimitrie Zugrava sin Moscu sin Arghir Atanasie sin p. David 
Atanasiu cârciumaru Marcu tutngiu duhovnic 

din Pitești 

24 august Hristea Dimitrache sin Teodor sin Radu loan Busiioc p. loan 

Anghel dascălu sin Radu 
cizmaru idem 

10 septembrie  Elenca Maria sin Călina Nu să știe, fiind Maria soţia p. Radu 

văduva doica din flori dumnealui pitar 


Panait hagiulea 


Cununaţi, 1849 


Dată Mire Mireasă Nași Preot 
30 ianuarie Ștefan cizmaru sin Maria sin Hristea Teodor tabacu cu  p. loan 
popa Radu postelnicu, sat soția sa din Pitești 
Ștefănești, sud 
Muscel 
4 septembrie Radu sin Ilie vizitiu + Maria sin Neacșu Radu Daniil p. David 
plugar, sat Prundu Nedelea, sat cârciumaru cu Ana 
Prundu soţia sa 

Morți, 1849 
Data Nume Preot 
10 ianuarie Constantin Popescu din sat Brătieni p. David 
29 aprilie loan sin Marin bucureșteanu, cizmaru p. Radu 
1 mai Teodorache Nicolau cizmaru p. loan 
2 iunie Ana sin popa Costandin p. David 
4 august Gheorghe sin dumnealui Zanfir Costandinescu, prunc  p. loan 
8 noiembrie Teodor sin Ștefan Popescu, prunc p. Radu 
11 noiembrie | Safta Dănăiloaiea p. David 
12 decembrie Gheorghie sin dumnealui Lazăr Naum, prunc p. David 
Dosar 17/ 1850 
Botezaţi 
Dată Nume Mamă Tată Naş Preot 
21 ianuarie Anghilina Mariia sin Dimitrie Nicolae sin Radu Safta sin Radu preot 
dogaru Duţă pristavu David 
12 ianuarie Efrusina Policsenia sin Apostol Elenca preot 
Teodorache praporgic Cornățeanca David 
Cocoșoiu Beștelei 
brașoveanu 
12 februarie Emanoil Ana sin Spirea Nicolae sin Emanoil sin Eftimie preot 
povarnagiul Pandele Duţu Nicolau Radu 
Gherman 
9 aprilie Gheorghie  Brândușa sin Dimitrie Dimitrie sin loan sin Adam preot 
cârciumar Gavriil muscal Adam hagiu simigiu | David 
16 aprilie Profira Zmaranda sin lie Trifonescu dumnealui pitaru preot 
Costandin rusu Pavlică Rătescu loan 
hangiu suptcârmuitor 
30 aprilie Toma Safta sin Radu loan hagi turtar Maria sin hagi lane preot 
pristavu Diimitrie simigiu loan 
23 iulie Gheorghie Ana sin dumnealui Petraiche lvan ? dumnealui pitaru preot 
șătraru Mihai Pavlică Rătescu David 
suptcârmuitor 
10 Radu Profira sin Anastasie  pitar Pavlache dumnealui preot 
septembrie Deșliu Rătescu paharnicu Radu David 
Ruset ocârmuitoru 
14 octombrie Vasilie Maria sin Arsene din păcate Vasilichia sin preot 
dumnealui pitarul David 
Pavlică Rătescu 
9 noiembrie loan Maria sin Petcu David boieangiu loan croitoru sin 
tabacu sin popa loan Stancu Pârlitu 
slătineanu 
19 noiembrie  Zmăranda Ana sin Petcutabacu Anghel Filip Mariia sin Petrică ? 
moşiier câmpulungeanu 
Cununaţi, 1850 
Dată Mire Mireasă Nași Preot 
26 februarie  Ernaiche sin Maria sin preotu David loan sin Petre Negrici p. Radu 
Stancu Năpârlitu  dipotat Chiriaca sin Petre Pârvu 
croitoru cârciumaru 
30 iulie Costandin sin Maria sin Dimitrie Pandeleimon sin Chiriac p. loan 
loan povarnagiu  sandagiu povarnagiu, 
cizmaru Maria sin Vasile 
5 noiembrie Radu sin Albu Maria sin hagi Ghiţă Lazăr Naum moșier, p. David 
ungureanu, Teleru Ecaterina Vanghele 
cârciumaru 


Restituiri Pitești nr. 4/2022 


25 — 


Documente 


LaILIUIIIaLU 


12 noiembrie Stancu sin Floarea sin Dimitraiche Ștefan sin preot Radu, p. David 
Nicolae olteanu, cizmar, 
cârciumar Maria sin postelnicu Hristea 
Morți, 1850 
Dată Nume Preot 
11 aprilie loan sin Nicolae moșier, din satu Mioveni, județu Mușcel, prunc, Pitești, p. David 
biserica „Sf. Nicolae”, mahalaua Neagră 
20 septembrie | Profira sin dumnealui llie Trifonescu, pruncă p. David 
Dos 18/ 1851 
Dată Nume Mamă Tată Nași Preot 
4 februarie Stana Smăranda roaba Paraschiv țiganu Stan vizitiul p. David 
dumnealui slugerul idem dumnealui 
Nicolae Socolescu Cluceru Nicolae 
Cocolescu 
4 martie Paraschiv Maria sin Radu ţiganu Gheorghie sin dumneaei Maria  p. David 
a Dimitrie Pătrașcu Pănciuleasa 
1 aprilie Toma Sanda sin Radu țiganu din păcat dumnealui p. David 
roaba dumnealui 
Apostol Minculescu 
16 aprilie Ecaterina lustina ? Laube Teofil tapițer dumnealui p. David 
sudit ? Dimitrie sin 
dumnealui 
Eftimie Nicolau 
26 aprilie Teodor, Maria sin Andronie Costadin sin Stan diaconu p. David 
Târgu mazilu Linţoiu Gheorghie sin 
Dealului, diaconu David 
sud 
Mușcel 
29 aprilie Steriian, Safta sin loan priboianu Safta sin Părvu Ștefani sin p. David 
satu plugaru preotu Radu 
Neculcești, 
județu 
Argeș 
20 mai Anastasiia, Ecaterina sin Moise Marcu sin loan dumnealui p. David 
Valea ungureanu Banu plugar Marcu 
Mare, sud Marinescu 
Mușcel cântărețu 
b(isericii) Sf. 
Nicolae 
5 august Dimitrie, Maria sin Enaiche Hristea sin Niţă Dimitrie sin p. David 
satu Turbatu dumnealui 
Țigănești, Eftimie Nicolau 
sud 
Mușcel 
12 august loan Smăranda sin llie Trifonescu loan sin p. David 
Costandin rusu dumnealui pitar 
| Pavlică Rătescu 
13 noiembrie Ecaterina  Costandina sin Teodor din păcat Zmăranda sin p. David 
Ștefan de la 
dumnealui 
Gondor Clupașu 
25 noiembrie Emanoil Ralița sin Dinu Dincă sin Stoean Emanoil sin p. David 
povarnagiu brașovean dumnealui 


— 26 


Eftimie Nicolau 

22 
decembrie 


Cununaţi 1851 


Dată 
21 ianuarie 


19 mai 


12 noiembrie 


Morți, 1851 
Dată 

27 aprilie 

8 mai 

22 iulie 

4 septembrie 
18 septembrie 
4 noiembrie 
7 noiembrie 
17 decembrie 
22 decembrie 


30 decembrie 


Dos 19/ 1852 
Botezaţi, 1852 


Data 
18 ianuarie 


14 ianuarie 


3 februarie 
7 febraurie 
7 februarie 


8 martie 


13 aprilie 


11 mai 


3 august 


loan 
olteanu 


Mire 
Dimitrie sin Dimitrie 
vizitiu 


Dimitrie sin 
postelnicu Antonie 
povarnagiu 


Gheorghie sin 
Șărban Năstăsescu 
vieru, satu 
Nămăiești, sud 


Stana sin Gheorghie 


din păcate 


Mireasă 
Ana sin Gheorghie dascălu 


Evtihia sin dumnealui 
Nicolae Coculescu, 
mahalaua „Sf. Gheorghe” 


Mariea sin Stroie 
Amzărescu, satu ?, sud 
Mușcel 


Muşcel 


Nume 


Voica sin loan Dimitriu hagi turtaru 
Smăranda soția dumnealui Teodor Grigoriu 
Ana soția dumnealui Gheorghie Șteafan Ștefanopol tutungiu 


Costandin Botezatu cizamru 
Ecaterina sin Enaiche vizitiu 


Documente 


ILIE INICUIaU 
loan sin ? 
marghidanul 


Naș 

dumnealui pitaru 
Panaiot haciulea cu 
soția dumnealui Maria 
dumnealui Eftimie 
Nicolau cu soția 
dumnealui Mariea 


dumnealui pitar Toniţă 
Furduiescu cu soția 
dumisale Maria 


Floarea soția dumnealui Ioniță botezatu ceasornicaru 
Licsandra fiica dumneaei Vasilichia moașa orașului 
Toma sin Sanda țiganca roaba dumnealui Apostol Piciulescu 

Raliţa soția dumnealui Gheorghie Papadopol, mahalaua „Maica Precista 


Mavrodol” 


Elisaveta fiica dumnealui Gheorghie Papadopol, „Maica Precista Mavrodo!” 


Nume 
loana 


Ecaterina 


Lucsandra 


Toma 


Safta 


Alecsandru 


"Dimitrie 


Zoie 


Anastasia 

Mamă 

Rada sin Radu 
Costandinescu 
Maria sin 
postelnicu hagi 
Ghiţă 

Mariea sin Dinu 
Rizea 

Teodora sin 
Nicolae brutaru 
Teodora sin 
Nicolae brutaru 
Profira sin 
Anastasie 
Deșliu 
dumneaei 
Eftihia fiica 
dumnealui N. 
Coculescu 
Ana sin 
Anastasie 
llinca 
Costandin 
țiganul 


Tată 
losif sin preotu loan 


Radu Albu 
cârciumaru 


Ștefan ? tâmplaru 


Gheorghe Hristea 
caldărimgiu 
Gheorghe sin Hristea 
caldârâmgiu 
dumnealui pitar 
Pavlică Rătescu 


dumnealui 
conț(opist) Dimitrie 
Antonescu 


Gheorghe preotu 
Martin 
Preda Dumitru țiganu 


Naşi 
loan sin Enache 


" Lazăr Naum 


Vasile Dinu 
Gheorghiescu 
loan Dumitru turtaru 


Safta sin Radu 


dumneaei Casandra 
Cornăţeanca 


Dimitrie sin Eftimie 
Nicolau 


dumnealui clucer 
Nicolae Socolescu 
dumneaei pităreasa 
Anastasiea Conciu 


p. David 


Preot 
p. David 


p. David 


p. David 


PPIPPPPRPPP 
D 
5 
=4 
ză 


e, 
DO 
d 
£. 
[să 


Preot 
preot 
David 
preotul 
Teodor 


preot 
David 
preot 
David 
Preotul 
Teodor 
preot 
David 


Preotul 
Teodor 


preot 
David 
Preotul 
Teodor 


27 — 


Documente 


pa 


"Dimitrie hagiulea 


"loana sin Stan vizitiu 


" Gherghina sin Alecu 
» Budișteanu 


Tănase Marcovici 


"Manole sin Eftimie 


Nicolau 


"preot 
David 


” Preotul 
Teodor 


preot 
David 
Preotul 
» Teodor 
preot 
David 


cu sora sa Mariea 


28 august Alecsandra Maria sin dumnealui pitar 
Dimitrie Panait hagiulea 

|  Caravelea | 
24 Teodora Costandina sin fără bărbat 
septembrie lon plugaru, a 

născut din 

| „păcate | 

25 Gheorghie  Zinca sin Vișan Stoian sin Nedea 
„ septembrie | ” feraru țiganul 
23 noiembrie + Maria Elena slujnica lon vizitiu 
24 loan Maria, a născut fără bărbat legitim 
decembrie din păcate 
Cununaţi, 1852 
Dată Mire Mireasă Nași 
20 ianuarie Barbu pălărieru sin Cristina sin preotul 
Radu negovanu Teodor 
7 decembrie Costache Pălișescu, Safta sin Gheorghe 
cizmar 

Morți, 1852 
Data Nume 
24 martie hagi Gheorghe sin Adam simigiul 
7 iulie Elena sin Dimitrie Teodorul 
1 august Ecaterina sin Gheorghe Papadopolu 
11 august Toma pruncu sin Petre Stoian 
16 august Maria fiica dumnealui N. Antonescu 
27 octombrie Dimitrie fiul dumnealui conț(opist) Dimitrie Antonescu 
3 septembrie Elena soția lui chir Fidul Ivanovici 
5 noiembrie  Zoi soția dumnealui Nicolae Chirculescu 
25 noiembrie Grigore sin Dragnea de la Bucureşti 
Dos 20/ 1853 


Botezaţi 1853 


Dată Nume 

11 ianuarie Teodosie, 
Valea Mare, 
județul Mușcel 

8 februarie Haralambie 

26 februarie David 

28 februarie loan 

15 martie Ecterina 

16 aprilie Elena 


— 28 


Tată 
Marcu sin loan 
Banu 


loan Chirițescu 
moșieru ot 
Călinești sud 
Mușcel 
Costandin sin 
Stan Linţoiu 


Dimitru sin 
Nicolae 
cârciumar 
Sterie sin Petcu 
tabacu, din 
păcate 

din religie 
catolică de la 
dumnealui 
maghistrat 
crucer Nicolaie 
Socolescu 


Mamă 
Ecaterina sin 
Moise 
ungureanu 


Maria sin hagi 
lani simigiu 


Maria sin 
postelnicu Andrei 


Ana sin loan 
brutaru 


Ecaterina sin 
Neagu 
bucureșteanu 


Lazăr Naum cu soția 
sa Catinca 
Ilarion sin hagi Ghiţă 


Preot 
preotu David 


preotu Teodor 


Preot 

preotu Teodor 
preot David 
preotu Teodor 
preotu David 
preotu Teodor 
preotu David 
preotu Teodor 


preotu David 


preotu Teodor 
Nași Preot 
Teodora soția preot David 
dumnealui Marcu 
Marinescu 
cântărețu 
Ecaterina soția preotu 
dumnealui Lazăr Teodor 
Naum duhovnic 
Nicolaie sin preotu 
deaconu Ghiţă David 
Davidescu, 
mahalaua Sf. 
Nicolaie 
Bratu sin Bratu preotu 
Dragomirescu din Teodor 
satu Geamăna duhovnic 
Manole sin preot David 
dumnealui Eftimie 
Nicolau 
cocoana preotu 
Casandra Teodor 
Cornăţeanca duhovnic 

28 mai 


Documente 


19 iulie 


11 octombrie 


15 octombrie 


1 noiembrie 


19 noiembrie 


29 noiembrie 


Cununaţi, 1853 


Dată 
17 ianuarie 


29 ianuarie 


8 februarie 


22 
februarie 


25 
februarie 
24 mai 

27 
septembrie 


26 
noiembrie 


DUUUICIUU 
Paraschiva loan Simiradu Luţa sin loan Paraschiva soția preot David 
Vlășceanu Țâru dumnealui 
Polihroniu 
cârciumaru 
Petru Dimitrie Eftihia dumnealui Eftimie  preotu 
Antonescu Coculescu Nicolau, moșier Teodor 
grefier duhovnic 
Alecsandru Dimitrie Maria sin Matei dumnealui preot David 
Poenaru bărbieru sărdaru 
suptcomisar Alecsandru 
Popovici advocat 
Teodora Costandin Joița sin Hristea Teodora soţia lui preotu 
Țiculescu din aprodu lane Vasile Teodor 
bucătaru duhovnic 
Vasilichia Costaiche Sevastiţa Vasilichia fiica preot David 
lanolescu Angheleana pitarului Pavlică 
Rătescu, supt- 
cârmulitor 
Anghilina Pantazi Elena Aricioaia Anghilina fiica preotu 
Rătescu, din sin pop(a) Petrei dumnealui hagi Teodor 
păcate loan Dimitriu 
turtaru 
Nicolaie Teodoraiche sin  Dimitra sin Efrosina soția preot David 
dascălu Anghel arnăutu dumnealui loan 
Răducanu Bisioc cizmaru 
Mire Mireasă Nași Preot 
Costaiche Sevastița Angheleasca dumnealui pitar preot David 
lanolescu din orașu Câmpulung, Pavlică 
județ Mușcel Rătescusupt- 
cârmuitoru cu soția 
dumnealui 
Profirica 
Teodor Borănescu Maria sin răposatu Teodor fiul preotu Teodor 


din orașul 
Câmpulung, județ 
Muşcel 

Dimtriie Simionescu 
băcanu 


Manolache 
Gheorghiu ? 


Grigoriie Dimitriie 
Chirițescu 


Radu sin Daniil 
ungureanu 


Alecsandru sin 
Panaoit Balută, 
scriitor 
Atanasie 
Nicolaievici ? 

Costandin Leca 


Maria sin protopopu 
Costandin iconomu 
Brădeanu 


Elida, fiica dumnealui 
loan Roso, starostea 
elinească 

Maria fiica clucerului 

Nicolae Socolescu 


Ana sin Drăguș ot 
Cotmeana 


Maria sin Marin Barbu 
Mânzatu croitoru 


Maria sin Marin Barbu 
Mânzatu croitoru 


dumnealui clucer 
Nicolae Socolescu 
cu sora Marița 
dumnealui 
Atanasie sin Ivan 
și Elenca nepoată- 
sa 

Dimitrie Eftimie 
Nicolau cu maică- 
sa Maria 

cluceru Nicolae 
Socolescu cu sora 
dumnealui Dinca 
Budișteanca 
preotul Teodor 
castrisie, soția 
Maria 

dumnealui sărdari 
Tomiţă Furduescu 
cu soția Maria 
Ștefan Chiru 
comandiru, 
Teodora 


preot David 


preotu Teodor 


preot David 


preotu Teodor 
preot David 


preotul Teodor 


29 — 


Documente 


Cununaţi, 1853 


Dată Mire Mireasă Nași Preot 
17 ianuarie + Costaiche Sevastița Angheleasca dumnealui pitar preot David 
lanolescu din orașu Câmpulung, Pavlică 
județ Mușcel Rătescusupt- 
cârmulitoru cu soția 
dumnealui 
Profirica 
29 ianuarie | Teodor Borănescu Maria sin răposatu Teodor fiul preotu Teodor 
din oraşul Costandin Leca dumnealui clucer 
Câmpulung, județ Nicolae Socolescu 
Mușcel cu sora Marița 
8 februarie | Dimtriie Simionescu Maria sin protopopu dumnealui preot David 
băcanu Costandin iconomu Atanasie sin Ivan 
Brădeanu și Elenca nepoată- 
sa 
22 Manolache Elida, fiica dumnealui Dimitrie Eftimie preotu Teodor 
februarie Gheorghiu ? loan Roso, starostea Nicolau cu maică- 
„ elinească sa Maria 
25 Grigoriie Dimitriie Maria fiica clucerului cluceru Nicolae preot David 
februarie Chirițescu Nicolae Socolescu Socolescu cu sora 
dumnealui Dinca 
Budișteanca 
24 mai Radu sin Daniil Ana sin Drăguș ot preotul Teodor preotu Teodor 
ungureanu Cotmeana castrisie, soția 
| » Maria 
27 Alecsandru sin Maria sin Marin Barbu dumnealui sărdari preot David 
septembrie  Panaoit Balută, Mânzatu croitoru Tomiţă Furduescu 
„scriitor cu soția Maria 
26 Atanasie Maria sin Marin Barbu Ștefan Chiru preotul Teodor 
noiembrie Nicolaievici ? Mânzatu croitoru comandiru, 
Teodora 
Morți, 1853 
Dată Nume Preot 
8 februarie  Haralampie pruncu sin loan Chiriţescu ot Călinești » preot David 
30 aprilie hagi loan sin hagi loan simigiu preotu Teodor duhovnic 
18 iunie Ana fiica Anii) ţiganca roaba dumnealui Apostol preot David 
Pănciulescu poslujnicu | 
19 august Smăranda fiica dumnealui Ștefan Voroveanu zidaru preotu Teodor duhovnic 


3 septembrie 
25 
septembrie 
6 octombrie 


bucureșteanu 


Gheorghie Tache Oinea măcelaru moșoianu 


dieaconu Gheorghe sin dieaconu David 


Dimitrie tutungiu 


"preot David 
preotu Teodor duhovnic 


preot David 


Simbâtă, 23 decembrie 1989 


CETĂŢENI ȘI CETĂȚENE, DRAGI COMPARI 


In nnncta ziln do ronactere a <nerantelar | 

0 zi pentru istorie 


Asi ccore prind, frenăr al Arme pui Aber, 


în Ţă 


Li Lj 


Claudiu 


Claudiu Neagoe este conf. univ. dr. habil. la 
Universitatea din Pitești, Facultatea de Teologie, Litere, 
Istorie și Arte. De-a lungul carierei sale științifice a 
publicat peste 80 de studii în reviste de specialitate din 
țară şi străinătate. Multe dintre acestea, precum și 
câteva dintre volumele sale au ca temă principală 
organizarea militară a Țării Românești în Evul Mediu 
(și mai ales în secolul fanariot). Amintim aici Arnăuţii în 
Ţările Române (secolele XVIII-XIX), 


Recenzii 


rile Române (secolele XVIII-XIX) 


Neagoe 


dr. Marin TOMA 
orice lefegiu mercenar de origine sud-dunăreană care 
purta haine arnăuțești, devenind mai degrabă o 
realitate militară decât una etnică. Cei care sunt 
interesaţi de istoria militară a perioadei fanariote pot 
găsi în paginile cărţii scrise de Claudiu Neagoe 
numeroase informaţii din surse istorice variate și 
complementare despre arnăuţi (liste și tabele cu 
efective și nume), date despre atribuţiile, plata, 
loialitatea, implicarea arnăuţilor în 


Editura Ars Docendi, 2010; Seimenii NEON 
în Ţările Române. Contribuţii la asia sia 


: i Aia A a e ARNĂUȚII FE 
istoria organizării militare a românilor || | 

în secolele XVII-XVIII, Editura Ars TĂRILE 
Docendi, 2017; Military Organization || ROMANE 


of Walachia ( 1qth to 18îh Century), 
Târgoviște, Editura Cetatea de 
Scaun, 2021. În cadrul activităţilor 
organizate de Centrul Cultural Pitești, | 
Claudiu Neagoe a susținut conferințe | 
și prezentări, a publicat constant în | 
Revista Document "Restituiri Pitești”, [5 
fiind, de altfel, și membru în Consiliul 
Științific al acesteia și s-a implicat 
activ în publicarea lucrărilor scrise de 
studenții săi în paginile revistei. 
După cum mărturisește și autorul, 
la puţin peste un deceniu de la 
apariția primei cărţi despre arnăuţi, a 
simţit nevoia unei noi ediţii, care să 
completeze imaginea iniţială cu noile 


SECOLELE XVIII-XIX [E 


Editura MEGA 


informaţii din istoriografie. Apărută la Editura Mega din 


Cluj Napoca, anul acesta, cartea beneficiază de studiul 
introductiv al istoricului Petre Otu, prof. univ. dr. și 
președintele Comisiei Române de Istorie Militară, dar 
mai ales de ilustrațiile superbe ale lui Cătălin Drăghici. 
Cu o biografie bogată, cu rezumate în engleză și 
franceză, volumul scris de la Claudiu Neagoe este o 
mică bijuterie care, cel puţin pentru noi, nu poate lipsi, 
din biblioteca unui istoric pasionat de lumea medievală 
și modernă românească și mai ales de epoca 
fanariotă. 

Arnăuţii sunt mercenari străini, cu origini multiple, 
sud-dunărene, slujitori în oștile din Țara Românească 
și Moldova în epoca fanariotă. În această perioadă, 
domnii reduc (din proprie iniţiativă) efectivele militare 
pământene și treptat cresc numărul acestor mercenari 
străini, care, atunci când era nevoie, deveneau „trupe 
auxiliare” ale armatei otomane. Deși la început 
termenul de arnăut a avut un sens etnic, reprezentând 
un albanez trecut la Islam, a ajuns să denumească 

viața socială și economică din ţările 
române. Despre rolul fundamental al 
acestora pe durata evenimentelor 
| din 1821, Claudiu Neagoe rezervă 
un capitol întreg, insistând cu detalii 
din sursele istorice pentru fiecare 
“| etapă relevantă din acea perioadă 
_] încă puţin cunoscută și înțeleasă din 
istoria noastră naţională. 
: Pe durata domniilor pământene, 
arnăuții își pierd mult din importanţă, 
dar nu dispar. Sunt paznici și servitori 
personali ai unor boieri și negustori; 
unii rămân în slujba ispravnicilor de 
judeţ, stârnind curiozitatea străinilor 
3] care trec prin cele două ţări române. 
|! Ei sunt, de asemenea, paznici ai 
| agenţilor și oficialilor străini de la 
îl București, lași, Brăila și Galaţi. 
i] Atenţia unui călător englez avea să 
: fie atrasă la Galaţi (în 1835) de 
imaginea arnăutului aflat în slujba viceconsulului 
britanic Marc Gessi: „De un fes roșu atârnă un ciucure 
larg și negru peste părul său ondulat şi bălai; o cămașă 
deschisă în față este cuprinsă de o vestă cafenie, de 
asemenea deschisă, dedesubt, se află un brâu de piele 
roşu, lat de vreo zece degete, în care sunt vârâte o 
pereche de pistoale de argint; avea și un iatagan până 
când lipsa sa de stăpânire a făcut necesară 
confiscarea acestei teribile arme. De la brâu în jos are 
o fustă de pânză albă, a cărei lăţime este un motiv de 
mândrie pentru cel care o poartă (...); gambiere lungi 
negre și încălțări îi completează costumul!” (pp. 183- 
184). Alţi arnăuţi sunt în acea vreme paznici ai unor 
edificii precum Palatul Mogoșoaia și Palatul Suţu. 
Ultimul arnăut cunoscut după anul 1945 a fost Refet 
Kadriu de la Palatul Mogoșoaia. Amintea acestor lefegii 
domnești, ne scrie, la finalul cărţii, Claudiu Neagoe, „s- 
a păstrat până în zilele noastre, ca dovadă prezenţa în 
onomastica românească a unor nume ca Arvatu, 
Arnăutu, Arnăuţoiu” (p.184). 


31 — 


Schiţele realizate de pictorița 
amatoare Viorica lonescu înainte de 
demolarea centrului urban piteștean. 
Continuare din numerele anterioare 
ale revistei. 


În centrul imaginii, în Piaţa 
Episcopiei se observă Hala de carne 
(demolată) și Biserica Sf. Gheorghe, 
înconjurată pe laterală de prăvăliile 
deţinute de Tudorică și M. Popescu. 

Pe strada Teiuleanu este figurată 
Farmacia Gălușcă (fostă proprietate 
a familiei Teiuleanu, după război, 
Magazinul Universal) și Școala 
profesională Teiuleanu pe care, din 
greșeală, autoarea o menţionează cu 
numele S. Vasilescu. 

În Piaţa Episcopiei, piaţa centrală a 
orașului se aflau mai multe imobile și 
afaceri deţinute de: M. lonescu, M. 
luga (fierărie), Mușetescu (fierărie), 
Costache Dumitrescu, farmacia 
Bobancu, farmacia lliescu, 
restaurantul Berbec, hotelul și 
restaurantul Lăzărescu, casa Neti 
Michelstein. 

Pe strada Industriei, colț cu strada 
Sf. Vineri este menţionat restaurantul 
„Doi cocoși” |. Purcăreanu și imobilul 
I. Simionescu. 

Pe strada centrală Șerban Vodă, 
de la actualul magazin Trivale spre 
Biserica Sf. Gheorghe erau o serie de 
proprietăţi și afaceri prospere: 

- coloniale Steriade, hotel Metropol 
(colonel Bănescu), farmacia Cerchez, | AA: 
Mișu Vasiliu, prăvălii (pălării, zl 4 ş E Mi 
cizmărie, librărie), sucursala CEC, |._7, N O eu! 
hotel și restaurant Stelică?, dentist M. == Ă 
lonescu, farmacia dr. Georgescu (pe 
stânga); 

-  tutungerie, frizerie, imobil 
Gheorghiu, cafeneaua armeanului 
Ohanesian, imobilul Banu Marinescu 
cu librărie la parter, restaurantul 
Trimel, imobilele |. Vasiliu și Voicilă, 
magazinul „Le elefant” (pe dreapta). 

Pe strada Doamna Bălașa, 
paralelă cu strada Șerban Vodă, spre 
Biserica Sf. Gheorghe erau o serie de 
imobile și afaceri: B. Marinescu, 
Gheorghiu, M. Abramovici (pe 
stânga), restaurantul „La calul bălan”, 
imobilele avocat Pitică, Pispiris și 
doctor Raiștat (S. Raistadt). 

Grădina Publică din Piteşti, 
împodobită cu ocazia Zilei 
Naţionale, la 10 mai 1905. Sursa: 
Muzeul Județean Argeș, Fototeca, nr. 
1467. 


